Bajden: Tramp je "odšetao" od krize sa koronavirusom\nPredsednički kandidat demokrata, bivši potpredsednik Džo Bajden, govori tokom četvrte večeri Demokratske nacionalne konvencije, 20. avgusta 2020. u Čejs centru u Vilmigtonu, Delaver (AP Photo/Andrew Harnik)\nKandidat demokrata za predsednka, Džo Bajden, rekao je da nije optužio predsednika Donalda Trampa za izbijanje epidemije koronavirusa, ali da ga krivi za to što je "odšetao" od krize.\n"Ideja da se kaže da će ovo nestati, da će se dogoditi nekakvo čudo je nerealna", rekao je Bajnden dodajući da Tramp učestalo promoviše "lude" tretmane i da "nije slušao naučnike".\nBajnden i njegova partnerka na izborima, senatorka iz Kalifornije Kamala Haris, govorili su za ABC u intervjuu koji je emitovan u nedelju uveče. Taj intervju, sniman u petak, dan nakon zaključne večeri Demokratske nacionalne konvencije, bio njihov prvi zajednički intervju otkako su dobili nominaciju demokrata.\nU nedelju uveče, Tramp je objavio da je pomogao okončanje regulatornog zastoja i omogućio Upravi za hranu i lekove da odobri hitno korišćenje takozvane rekonvalescentne plazme u lečenju Kovida 19. Tramp je to nazvao "moćnom terapijom", sa "neverovatnim procentom uspeha", mada vladini naučnici kažu da je tretmanu potrebno dalje istraživanje.\nSAD dozvolile upotrebu krvne plazme u lečenju Kovida 19\nU ponedeljak, republikanci su započelu svoju nacionalnu konvenciju kako bi nominovali Trampa i potpredsednika Majka Pensa za drugi mandat.\nTramp i njegove pristalice sigurno će citirati hitno FDA-ovo odobravanje tretmana koji koristi antitela iz krvi pacijenata koji su se oporavili od Kovida 19 za lečenje drugih, kao glavni primer Trampovog vođstva u borbi protiv pandemije.\nBajden je rekao da će, ukoliko bude izaban za predsednika, slediti savete eksperata javnog zdravstva, uključujući i ponovno zatvaranje nacionalne ekonomije ukoliko je to ono što je potrebno za zaustavljanje pandemije koronavirusa.\nDžo Bajden prihvatio predsedničku nominaciju demokrata\n"Bio bih spreman da uradim sve što je potrebno kako bi se sačuvali životi. Ne možemo da stavimo zemlju u pogon dok ne kontrolišemo virus", kazao je Bajden.\nTakođe ne pozvao guvernere da zahtevaju nošenje maski.\nOnima koji odbijaju da noe maske, Bajden je porčio "oladite malo". "Nazvao je nošenje maski patriotskom odgovornošću Amerikanca kako bi zaštitili svoje susede da ne prođu blizu virusa.\nBajden je rekao da predsednik ne sluša eksperte javnog zdravsta, uključujući i doktora Antonija Faučija, direktora Nacionalnog instituta za alergije i infektivne bolesti, i da umesto toga predlaže ljudima "lude stvari" poput konzumiranja sredstava za dezinfekciju kako bi ubili koronavirus.\nHarisova je odbacila kao "odvaćanje" sve što se govori o oštrim rečima koje je razmenjivala sa Bajdeom tokom jedne od debata demokratskih kandidata za predsedničku trku, na temu školskih autobusa. Ona je rekla da Bajden razume da crnačke porodice imaju samo jednu desetinu bogastva koje poseduju belci i da je dvostruko verovatnije da će crnci i Hispanosi preminuti od Kovida 19, nego kada je reč o belcima.\nHarisova i Bajden umanjivali su razlike koje su imali po temama kao što je zdrastvena zaštita. Harisova je podržavala "zdravstvena zaštita za sve" vrstu sistema osiguranja, dok je Bajden, koji je kao potpredsednik pomogao Baraku Obami da uvede Zakon o pristupačnoj pomoći, želi da doda javnu opciju postojećem privatnom tržištu osiguranja.\n"Oboje veujemo da je zdravstvena zaštita pravo, a ne privilegija", rekao je Bajden.\nHaisova je rekla da bi bila počastvovana da služi kao Bajdenova popredsednica i da je njegov poziv da mu bude partnerka na izborima "nadrealan" trenutak.\nVirtuelna konvencija američkih demokrata, ujedinjeni protiv Trampa\nBajden je rekao da nije osećao pritisak da izabere crnu ženu da mu bude partnerka, ali je dodao da žene čine 51 odsto populacije u zemlji i da bi "vlada trebalo da izgleda kao ljudi, da izgleda kao zemlja".\nUpitan o tome da li je 78 godina star čovek mentalno pripravan da postane predsednika Sjedinjenih Država - sa mnogućnošću da vlada do svoje 86 godine - Bajden je odgovorio "samo me gledajte".


Stranci kupili nekretnine vrijedne 153 miliona EUR | MINA\nNaslovnicaMINA BusinessInvesticijeStranci kupili nekretnine vrijedne 153 miliona EUR\nPodgorica, (MINA-BUSINESS) – Za prvih osam mjeseci ove godine ukupna ulaganja stranih državljana i kompanija u Crnoj Gori iznosila su 524,44 miliona EUR, pokazuju novi preliminarni podaci Centralne banke (CBCG).\nS druge strane, iz zemlje se u istom periodu odlilo čak 210,19 miliona eura ili 40 odsto ukupnog iznosa pa neto strane direktne investicije iznose 314,15 miliona EUR, pišu Dnevne novine.\nPodaci pokazuju da se u kompanije i banke slilo 102,19 miliona EUR, interkompanijski dug odnosno pozajmljivanje novca od matičnih firmi iz inostranstva čini 214,36 miliona, za nekretnine je dato 153,15 miliona, a na ostala ulaganja odnosi se dodatih 54,73 miliona EUR.\nOd 52 države za koje je precizirano kolika su ulaganja njihovih građana u Crnoj Gori, čak 12 ima iznose veće od deset miliona i još 24 sa više od milion EUR, dok se na ulaganja iz zemalja koje nijesu na listi odnosi 9,96 miliona EUR.\nNa vrhu liste zemalja iz kojih je stiglo najviše SDI između januara u kraja avgusta, nalazi se Rusija sa 82,58 miliona EUR. Od toga, najveći iznos 31,46 miliona EUR odnosi se na prodaju nekretnina koje su njihovi državljani kupili u Crnoj Gori, slijedi takozvani interkompanijski dug od 29,27 miliona, a u ovdašnja preduzeća i banke uložena je četvrtina sredstava, ili 21,6 miliona EUR.\nDruga među ulagačima je Malta, sa iznosom od 70,35 miliona EUR, skoro u potpunosti sačinjen od interkompanijskog duga 70,19 miliona EUR.\nTreća na listi je Srbija sa investicijama od 53,34 miliona EUR od kojih se 23,17 miliona odnosi na kupovinu nekretnina u našoj zemlji.\nIz Italije, koja je četvrta, ukupno su stigla 413 miliona, gdje je 36,38 miliona EUR označeno kao povjerljiva informacija o ulaganjima najviše tri investitora u domaća preduzeća odnosno banke.\nNa petom mjestu je Švajcarska sa 40,54 milionom EUR, gdje je čak 22,72 miliona interkompanijski dug.\nSlijede državljani Sjedinjenih Američkih Država sa 22,05 miliona EUR, Njemačke sa 18,78 miliona, Ujedinjenih Arapskih Emirata sa 18,22 miliona, Azerbejdžana sa 17,42 miliona, Turska sa 15,67 miliona, Kipar sa 11,61 milion te Bosna i Hercegovina sa 11,24 miliona EUR.\nDržavljani Slovenije su uložili 8,1 milion EUR, Hrvatske 6,56 milion, Kosova 4,02 miliona, Albanije 2,9 miliona, a Sjeverne Makedonije 1,09 miliona EUR.\nCrnogorski državljani su tokom prvih osam mjeseci ove godine u našu zemlju najviše novca povukli u formi interkompanijskog duga 41,65 miliona EUR. Smanjenjem kapitala u stranim bankama i preduzećima stigla su 12,36 miliona, a priliv od prodaje nekretnina koje imaju u inostranstvu je 716,32 hiljade EUR.\nNajviše investicija iz stranih zemalja u Crnu Goru je stiglo daleke 2009. godine čak 1,224 milijarde EUR, zatim 2018. godine 858,11 miliona, a godinu kasnije 778,32 miliona EUR. Kada se od ovih ulaganja oduzmu odlivi iz zemlje, najviše neto investicija registrovano je 2009. godine, i to 1,066 milijardi EUR, slijedi 2015. godina sa 619,27 miliona, te još dalja 2008. godina sa 581,95 miliona EUR.\nNaime, od 152,15 miliona EUR koliko ukupno iznosi vrijednost prodatih nekretnina u Crnoj Gori, najviše novca dali su državljani Rusije 31,46 miliona EUR, a zatim Srbije 23,17 miliona, te Njemačke i SAD sa 13,86 odnosno 11,37 miliona, dok su Švajcarci kupili nekretnine vrijedne 9,58 miliona EUR. Između tri i šest miliona za nekretnine dali su državljani Velike Britanije, Hrvatske, Turske, Bosne i Hercegovine, Ukrajine, Belgije, Kosova i Austrije.


Pokrenuta MamaSOS telefonska linija\nYou are at:Home»Vesti»Pokrenuta MamaSOS telefonska linija\nBy Vesna Kovačević on\t 12/05/2022 Vesti\nProjekat MamaSOS je prepoznat i podržan u okviru programa društvene odgovornosti „Svet kakav želiš“ koji sprovodi kompanija A1 Srbija, pružajući mentorstvo i finansijsku pomoć inicijativama na području javnog zdravlja, obrazovanja i ekologije.\nMame se širom sveta danas sreću sa brojnim izazovima, od njih se od prvog dana očekuje da znaju, umeju, žele, mogu sve… Od majki se očekuje da budu oslonac porodici, deci i partneru, da budu uspešne poslovne žene, nasmejane i ljubazne komšinice, dobre domaćice i podrška uvek i svuda, bez pitanja o tome kako se osećaju, da li mogu i da li su dobro.\nDa bi majka bila zdrava i da bi se osećala dobro, da bi joj mentalno i fizičko zdravlje bilo zadovoljavajuće, ona mora da izgradi zdrav odnos prema sebi, svojim željama i potrebama, a to je moguće jedino u podržavajućoj atmosferi, okruženju koje pruža mogućnosti i slobodu, umesto nametanja zahteva, obaveza i zamišljenih modela ponašanja.\n„Mama, kako si? Istraživanje o uticaju pandemije COVID-19 na mame”, koje je Centar za mame sproveo protekle godine, pokazalo je da se preko 70% mama tokom pandemije osećalo ponekad ili često usamljeno, a tek trećina njih ocenilo je svoje psihičko stanje za vreme pandemije kao dobro. Iskustva mama koje su učestvovale u istraživanju pokazuju da dve trećine majki u Srbiji jednom ili više puta nedeljno ima osećaj da je na ivici snage od količine posla, stresa i obaveza koje su preuzele na sebe, dok samo polovina njih u tim trenucima ima kome da se obrati za emotivnu i logističku podršku.\nJedan od značajnih zaključaka koji se izvodi iz rezultata istraživanja je da je pored podrške i sistema koji funkcioniše, mamama potrebna i emotivna podrška, bez osuda i sa razumevanjem za njih same, kao i izazove koje one imaju.\nZbog toga,Centar za mame je pokrenuoMamaSOS telefonsku liniju za emotivnu podršku mamama iz cele Srbije i to je prva je ovakva vrsta podrške u našoj zemlji. Besplatna telefonska linija je dostupna mamama svakim radnim danom od 9 do 15 časova, pozivanjem broja 060/339-3390.\nMamaSOS linija je tu da pruži podršku mamama kada osećaju da im je potrebna, kada požele da ih neko sluša, razume i podrži, a pokrenuta je u okviru društveno odgovornog programa „Svet kakav želiš“ koji sprovodi kompanija A1 Srbija.\nSavetnice na MamaSOS telefonskoj liniji su volonterke, koje su prošle adekvatnu višednevnu obuku za pružanje emotivne podrške mamama i za rad na telefonskoj liniji. Deo njih su majke koje su se i same susretale sa izazovima majčinstva i kojima je ovakva podrška nekada bila potrebna.\nLinija je namenjena mamama dece svih uzrasta, mamama koje su se tek porodile, trudnicama koje imaju brige koje bi sa nekim podelile, mamama starije dece, pa čak i bakama, a detalji razgovora, kao i svi podaci koje mama podeli tokom razgovora, ostaju poverljivi.\nMame su najčešće te koje pružaju podršku drugima, a linija MamaSOS je tu da pruži podršku njima. Uvek je bolje i uvek si bolje kad ima ko da te sasluša. A kada je mami dobro, svima je bolje.


LevelOne se vratio na naše tržište | PC Press\nKonferencija za novinare povodom povratka brenda LevelOne na naše tržište i potpisivanja ugovora o ekskluzivnom distributerstvu između kompanija DDC i Direct Link, održana je u četvrtak, 18. marta u Centru lepih umetnosti GUARNERIUS.\nPrezentaciju biznis plana i portfolija proizvoda kompanije LevelOne održao je Country Manager za Srbiju, g-din Vladimir Jovanović, posle koje je organizovano druženje i upoznavanje sa izloženom paletom uređaja iz oblasti video nadzora, mreža, IP telefonije i kućnog umrežavanja putem strujne instalacije.\nOsnovana ideja zajedničkog tržišnog nastupa na ovom tržištu nije samo ponuda proizvoda, već kompletnih rešenja zasnovanih na dugodošinjem iskustvu rešavanja problema kućnih i poslovnih korisnika. Ponuđena rešenja istovremeno predstavljaju inovativne, rafinisane poslovne modele koje LevelOne nudi partnernima iz domena sistem integracije, čime im omogućava da svojim krajnjim korisnicima ponudi dodatnu vrednost, proširuje sferu delovanja i raste zajedno sa kompanijom. Ova sinergija je ključ kojim će svi partneri, LevelOne i Direct Link pomoći afirmaciji informacionih tehnologija u onim poslovnim segmentima privrede gde ista još uvek nije prodrla.\nUpravo na toj zajedničkoj želji potiče ideja o saradnji LevelOnea sa kompanijom Direct Link, sa kojom deli zajedničke vrednosti, iskustvo i strast za kvalitetnim poslovanjem.\nJoš od 1991. godine kada je nemačka kompanija Digital Data Communications GmbH iz Dortmunda registrovala brend LevelOne, ovaj proizvođač posvećen je obezbeđivanju najkvalitetnijih rešenja na polju mrežne komunikacione opreme svih segmenata. U poslednje vreme fokus se prenosi na segment video nadzora, gde se nude rešenja sa IP kamerama. LevelOne danas predstavlja jedno od imena kome se na tržištima Centralne i Zapadne Evrope najviše veruje, o čemu svedoči i podatak da ovaj brend dominira kada su u pitanju rešenja za segment malih i srednjih preduzeća.\nKompanija u ovom trenutku poseduje regionalna predstavništva u preko 20 zemalja i ostvaruje godišnji promet koji prevazilazi milijardu dolara. Centrala kompanije nalazi se u Nemačkoj, ali naša predstavništva sada se mogu naći u Belgiji, Danskoj, Grčkoj, Italiiji, Holandiji, Portugalu, Sloveniji, Švedskoj, Južnoj Africi, SAD, a od nedavno i u Srbiji.\nGama proizvoda pod brendom LevelOne pokriva segmente bežičnih i žičnih mreža, uređaja za mrežno povezivanje putem strujne instalacije, uređaja za prenos napajanja putem mrežne infrastrukture (PoE), širokopojasnih usmerivača, ADSL usmerivača, printer servera, IP mrežnih kamera za video nadzor, mrežnih uređaja za skladištenje podataka, KVM preklopnika, uređaja za prenos glasa preko internet protokola (VoIP).\nVeć gotovo čitavu deceniju, brend LevelOne predstavlja sinonim za kompletna, takozvana end-to-end mrežna rešenja pre svega na tržištu Nemačke, kao i u ostalim zapadnoevropskim zemljama. Danas gotovo svako treće manje i srednje preduzeće u centralnoj Evropi poseduje deo svoje mrežne infrastrukture, dok kod čak 25% njih u pitanju su kompletna rešenja na polju umrežavanja, video nadzora, kreiranja rezervnih kopija i bezbednosti mreže.\nOd same ideje sve do izbora materijala i plasmana na tržište, proizvodi sa oznakom LevelOne podvrgnuti su najsavremenijim metodama provere i kontrole kako bi osigurali da korisnika stiže samo ono najbolje.\nSistem pružanja usluga korisnicima, pre i nakon kupovine kao i održavanja proizvoda dugo je i pažljivo osmišljavan a skrojen je prema zahtevima korisnika. Svi korisnici LevelOne uređaja u prilici su da garantne uslove prilagode svojim potrebama, a DDC garantuje da će sistemi besprekorno funkcionisati u svakom momentu, o čemu govori i podatak da broj defektnih uređaja iznosi oko 0,2%.\nKako bi poduprli ovu tvrdnju, u LevelOneu su uveli politiku zamene uređaja u roku ne dužem od 24 sata, za proizvode iz profesionalnog segmenta, koji igraju kritičnu ulogu u informacionim sistemima.\nTagovi: bežična mreža, DirectLink, LevelOne, Mrežna oprema, Video nadzor\n← 10 Saveta za roditelje i prosvetne radnike\nYou are so beautiful (to me) →


Zapošljavanje, poslovni ambijent i energija ključni izazovi ekonomskih reformi\nTanjug 27. oktobra 2021. 16:18\nBEOGRAD – Ministarstvo finansija objavilo je preliminarnu listu strukturnih ekonomskih reformi od 2022. do 2024. godine, a za konkurentnost i inkluzivni rast i povezane strukturne reforme navedena su tri ključna izazova i to povećanje zaposlenosti, unapređenje poslovnog ambijenta i efikasnije korišćenje energije.\nKod prvog izazova, odnosno povećanja zaposlenosti, posebno mladih ističe se da reforma podrazumeva uspostavljanje okvira za uvođenje garancija za mlade, što će im omoguciti kvalitetnu ponudu za posao, nastavak obrazovanja, praksu ili obuku nakon što kao nezaposleni uđu na tržište rada.\nPlan je da se u okviru ovog programa, mladima koji su neaktivni i nezaposleni pristupa kroz saradnju različitih sektora, socijalnih partnera i organizacija civilnog društva, da bi se osigurala njihova integracija u svet rada.\nPritom će poseban akcenat biti na NEET mladima, dakle onima koji nisu zaposleni, ne školuju se i nisu ukljuceni u obuke.\nReforma podrazumeva implementaciju sistema Nacionalnog okvira kvalifikacija u Srbiji (NOKS) kojim se uspostavlja tržišno relevantan sistem kvalifikacija, kao i ostvarivanje dualnog modela u visokom obrazovanju koji bi obezbedio da se studenti osposobe u skladu sa potrebama tržišta rada i da se lakše zapošljavaju.\nPodrazumeva i stvaranje ambijenta za usporavanje odlaska i privlacenje radno sposobnog stanovništva, podsticanje cirkularnih migracija i odnosa sa dijasporom.\nPosebna pažnja biće posvećena regulatornim reformama kao i jednostavnijem privlačenju stranih državljana, sa namerom da se promovišu postojeći poreski i drugi podsticaji za zapošljavanje povratnika i utiče na stvaranje poverenja sa dijasporom.\nDrugi izazov se odnosi na unapređenje poslovnog ambijenta povoljnijeg za investicije a reforma podrazumeva pojednostavljenje administrativnih postupaka za privredu i građane.\nTakođe i uspostavljanje Jedinstvenog javnog registra administrativnih postupaka i ostalih uslova poslovanja koji predstavlja polaznu osnovu za formiranje Jedinstvene elektronske kontaktne tačke (JEKT).\nEfekat ove reforme ogledaće se i u smanjenju administrativnih troškova za privredu za 15 do 20 odsto, kao i eventualnom ukidanju najmanje 50 odsto najučestalijih i najskupljih administrativnih postupaka.\nNavodi se da je cilj strukturne reforme uspostavljanje održivog i efikasnog upravljanja firmama u vlasništvu države.\nStrukturnom reformom je predvideno razvijanje konkurentnog, efikasnog i produktivnog tržišta kapitala sa širokim spektrom finansijskih instrumenata i usluga, a koji je uporediv sa vodećim regionalnim i evropskim finansijskim tržištima.\nCilj je da se stvore i razvijaju finansijski instituti koji postoje na tržištu kapitala, radi povećanja atraktivnosti domaćeg tržišta za investitore.\nNamera je da se usklađivanjem domaćeg pravnog i institucionalnog okvira sa pravnim tekovinama EU, obezbedi bolja zaštita investitora i poveća efikasnost tržišta kapitala.\nTreći izazov definisan je kao efikasnije korišćenje energije uz dalje otvaranje energetskog tržišta a strukturna reforma u ovoj oblasti podrazumeva razvoj energetskog tržišta uz izgradnju energetske infrastrukture.\nCilj je da se poveća prenosni kapacitet mreže zapadne Srbije, poveća sigurnost i pouzdanosti snabdevanja strujom potrošača u Srbiji, kao i izgradnja novih interkonektivnih dalekovoda na granicama sa Rumunijom, Bosnom i Hercegovinom i Crnom Gorom.\nReforma će obuhvatiti donošenje podzakonskih akata novog Zakona o energetskoj efikasnosti da bi se regulativa u ovoj oblasti potpuno uskladila sa evropskom.\nPredviđa se i jačanje kapaciteta za sprovodenje politike energetske efikasnosti, njeno finansiranje i uspostavljanje održivog finansiranja energetske efikasnosti osnivanje Uprave za finansiranje i podsticanje energetske efikasnosti.\nPlaniraju se i podsticaji za energetsku efikasnost koji će biti posebno usmereni na domaćinstva, za energetsku sanaciju stambenih objekata i ugradnju solarnih panela za proizvodnju električne energije za sopstvene potrebe.


ponedeljak, 28 novembar 2011 02:42\nKošarkaški našeg kluba su zabeležili važnu pobedu u okviru 9. kola Košarkaške lige Srbije, u Beogradu je pobeđena ekipa OKK Beograda, rezultatom 67:72. Ekipa Borca je strpljivom igrom uspela da preokrene rezultat u trećoj četvrtini, sačuva prednost do kraja i ostvari prvu pobedu u gostima u ovoj sezoni. Najefikasniji igrač našeg tima je bio Miloš Maksimović koji je odigrao odličnu utakmicu i zabeležio 22 poena uz indeks korisnosti 30. Pored njega standardno dobar je bio Ivan Žigeranović sa 17 poena, a dvocifreni su još bili Nemanja Prolović i Rastko Dramićanin koji su postigli po 12 poena. Kod domaće ekipe istakli su se Filip Šepa sa 16 poena, Slavno Stefanović sa 15 i Nenad Mišanović sa 13 postignutih poena.\nnedelja, 20 novembar 2011 15:48\nU utakmicu 8. kola Košarkaške lige Srbije, koja je odigrana u Hali kraj Morave, naš tim je zabeležio pobedu nad Proleterom iz Zrenjanina, rezultatom 81:64. Ekipa Borca je kontrolisala tok meča i na kraju zabeležila novu petu pobedu u ovoj sezoni. Ponovo je najkorisniji igrač meča, a i celog kola, bio Ivan Žigeranović koji je postavio rekord sezone sa neverovatnih 47 indeksnih poena, 30 postignutih koševa, 11 skokova, 5 asistencija i 2 blokade. Pored Žigeranovića, istakli su se još Miloš Maksimović sa 13 poena i Rastko Dramićanin sa 12 postignutih poena. Kod gostiju bolji od ostalih je bio Zoran Majkić sa 29 postignutih poena.\nnedelja, 13 novembar 2011 03:08\nNaš tim ni nakon trećeg ovosezonskog gostovanja nije uspeo da zabeleži pobedu, bolja je bila ekipa Smederevo 1953 i pobedila rezultatom 85:78. U ujednačenoj utakmici u kojoj su se oba tima dosta puta smenjivala u vođstvu, bolje se snašla domaća ekipa i u poslednjoj deonici slomila otpor našeg tima. Najefikasniji igrač ekipe Borca je bio Nemanja Prolović koji je postigao 16 poena, a pratili su ga Rastko Dramićanin sa 15 poena i Ivan Žigeranović sa 12 postignutih poena. Kod domaćina istakao se Darko Balaban koji je postigao 21 poen.\nStrana 284 od 305


Zdravstveni centar Brčko potpisao ugovor o saradnji s UKC-om Republike Srpske | Brčanski Forum\nZdravstveni centar Brčko potpisao ugovor o saradnji s UKC-om Republike Srpske\nIzmeđu Univerzitetskog kliničkog centra Republike Srpske i Zdravstvenog centra Brčko danas je potpisan ugovor kojim će unaprijediti saradnju u vezi sa liječenjem pacijenata i edukacijom.\nUgovor su u Banjaluci potpisali direktori UKC-a i Zdravstvenog centra Brčko Vlado Đajić i Emir Osmanović, a tim dokumentom će zdravstvenim radnicima iz Zdravstvenog centra Brčko biti omogućeno da se edukuju na UKC-u.\nĐajić je naveo da će, pored toga, biti spremni da prime sve pacijente osiguranike iz Brčkog, naročito one teže koji ne mogu da prime zdravstvenu zaštitu u Zdravstvenom centru Brčko.\nĐajić je istakao da je UKC jedna od najboljih zdravstvenih ustanova u regiji kada je riječ o smještaju, opremi, te dodao da je ponosan na kadar koji se edukovao na svjetski priznatim zdravstvenim ustanovama.\nOsmanović je rekao da su i do sada imali kvalitetnu saradnju, čiji su rezultati bili liječenje pacijenata osiguranika Brčko distrikta, a zahtijevali su posebne medicinske tretmane iz domena sekundarnog i tercijarnog nivoa zdravstvene zaštite.\nOn je dodao da cilj potpisivanja ugovora i jeste unapređenje te saradnje, kao i da za sve osiguranike sa područja distrikta bude obezbijeđena što kvalitetnija zdravstvena zaštita, a u isto vrijeme omogućen i novi vid saradnje u smislu stručno – konsultativne i tehničke saradnje zaposlenih.


I PROUNS osudio napade na novinarku Studija B - Radio televizija Pančevo\n9. decembra 2018. 9. decembra 2018. 0535\nPROUNS osuđuje bestidne i monstuozne napade na novinarku Studija B, Barbaru Životić, koja je očigledno orkestirana od strane nekih opozicionih lidera. Pretnje batinama, šamaranjem i uvrede na račun Životićeve samo su odraz nemoći i histerije onih koji nisu ustanju, ili ne žele da čuju činjenice i o opoziciji.\nSvima mora da bude jasno da pravo Ivana Ivanovića, Zorana Kesića i Draže Petrovića, koji svakodnevno u emisijama i tekstovima nekritički pišu i govore protiv vlasti, nije veće od prava novinara, da izveštavaju sa skupova opozicije prema činjenicama i sopstvenoj savesti. Zahtevamo od državnih organa da svim novinarima u Srbiji omoguće da slobodno izveštavaju, a da one koji vređaju i prete, sankcionišu.\nSrbija je slobodna zemlja u kojoj je zagarantovana sloboda govora. Ako je opoziciji dozvoljeno da premijerki preti silovanjem, a predsedniku vešanjem na Terazijama, onda i novinarima mora biti dozvoljeno da o tome slobodno izveštavaju. U suprotnom, vratićemo se u vreme u kojem su “istinu” medijima servirale DS i njeni sateliti i bilo zabranjeno izveštavati o svim problemima u društvu.


Jedinstveno upravno mesto – Usluga po meri starograđana - Beogradski Portal\nJedinstveno upravno mesto – Usluga po meri starograđana\nGradska opština Stari grad konstantno radi na unapređenju usluga koje nudi svojim sugrađanima. Nakon novootvorenog Uslužnog centra danas je zahvaljujući projektu Jedinstvenog upravnog mesta, otvorena i nova šalter sala.\nPočetak rada Jedinstvenog upravnog mesta ozvaničio je predsednik opštine Stari grad Radoslav Marjanović, sa saradnicima, u prisustvu direktorke sektora preduzetništva Privredne komore Srbije Branislave Simanić i direktora RJ Beograd centar Pošta Srbije Darka Ognjenovića.\n„Opština Stari grad je jedna od 10 opština u pilot projektu Ministarstva državne uprave i lokalne samouprave koji našim građanima omogućava da svoje poslove vezane za upravu obave efikasno, brzo i jednostavno. Noviteti su što u renoviranoj šalter sali otvaramo i šalter za preduzetnike i šalter pošte, tako da je građanima potpuno olakšana cela procedura, na jednom mestu“, rekao je predsednik Marjanović i zahvalio JP Pošte Srbije i Privrednoj komori Srbije na podršci i saradnji za realizaciju ovog projekta.\nPored izdavanja izvoda iz matične knjige rođenih, rešenja o prijemu u državljanstvo, građani imaju priliku da se na licu mesta informišu o statusu svog predmeta, ali i da zakažu sastanak u katastru. Kao i do sada našim sugrađanima je dostupan i šalter gde se mogu prijaviti za E građanina , a to im pruža mogućnost da u svakom trenutku, preko aplikacije na mobilnom telefonu obave sve procedure dostupne na portalu e uprave.\nU sklopu novootvorene šalter sale u opštini Stari grad, pored postojećih usluga, u saradnji sa Privrednom komorom Srbije, otvoren je i specijalizovani šalter za preduzetništvo.\n„Danas smo sa opštinom Stari grad potpisali i protokol o saradnji . Rad ovog šaltera omogućava preduzetnicima, kao i svima koji žele da započnu biznis, da na brz i jednostavan način dobijaju informacije o njihovom poslovanju, štedeći svoje vreme odlaskom u nadležne institucije – na njemu se preduzetnici mogu informisati o svim postojećim kreditnim linijama, programima pomoći i primeni relevantnih zakonskih procedura“, istakla je Branislava Simanić, direktorka sektora preduzetništva Privredne komore Srbije i najavila otvaranje šaltera za preduzetnike i u drugim opštinama Grada Beograda i naše zemlje.\nJoš jedna novina koja je uvedena je ispostava šaltera pošte, koji omogućava svim našim sugrađanima da sve takse plate u okviru novootvorene šalter sale. Ranije su morali da odlaze do obližnje pošte ili menjačnice koja ima platni promet.\nDirektor RJ Beograd centar Pošta Srbije Darko Ognjenović se ovom prilikom zahvalio opštini Stari grad na mogućnosti da otvaranjem ovog šaltera svim Starograđanima omogući brzu i jedinstvenu uslugu.\nPodsećamo da je opština Stari grad jedna od retkih pet frendli opština koja je omogućila sugrađanima da sa svojim ljubimcima obave sve potrebne stvari u novootvorenoj šalter sali.


Agencija ONASA je vodeća novinska agencija u Bosni i Hercegovini i regionu sa sjedištem u Sarajevu. Generalni direktor Agencije je gospođa Elvira Begović, dipl.ecc., Specijalista menadžmenta i informacionih tehnologija. Agencija ima 25 uposlenika. Organizaciona struktura sastoji se iz Sekretarijata, Odjela Generalnog servisa, Odjela Privrednog servisa, Odjela Engleskog servisa, Odjela marketinga i finansija,Odjela za Monitoring i Press clipping, Kompjuterskog centra i dopisničke mreže. Široka dopisnička mreža na teritoriji BiH i u glavnim gradovima zemalja bivše Jugoslavije omogućava neprekidan dotok istinitih i objektivnih informacija.\nKorisnici usluga Agencije ONASA su elektronski i printani mediji, državne i entitetske institucije - vlade i ministarstva, organi lokalne uprave, domaće i strane uspješne kompanije, većina ambasada i konzulata u BiH, kao i većina međunarodnih institucija, te političke partije i nevladine organizacije.


British Council: Programiram za svoju zemlju | PC Press\nBritish Council: Programiram za svoju zemlju\n5. juli 2019. 1. juli 2019. PC Press\nEU Code Week je pokret koji se zalaže za kreativnost, rešavanje problema i saradnju kroz programiranje i druge tehnološke aktivnosti. Ideja je da se programiranje učini pristupačnijim, da se mladima, odraslima i starijim osobama pokaže kako ono ideje pretvara u stvarnost, kao i da se ta veština demistifikuje. Organizaciju podržava Evropska komisija, a cilj joj je da dostigne 50 odsto škola u Evropi do 2020. godine\nEU Code Week platforma omogućava školama i organizacijama koje se bave programiranjem da aktivnosti i projekte koje smišljaju za decu podele s drugima i međusobno se motivišu. Takođe, ove organizacije pomažu i svojoj zemlji da se bolje rangira u odnosu na druge zemlje Evrope na polju programiranja. Svake godine održava se takmičenje, u kom zemlje teže da imaju što više organizovanih događaja povezanih s programiranjem po glavi stanovnika. Srbija je trenutno na desetoj poziciji tabele, ali tek smo na sredini godine!\nProgram Škole za 21. vek, koji finansira Vlada Velike Britanije a implementira British Council, postao je partner EU Code Week‑a za Zapadani Balkan početkom juna. Partnerstvo ove dve organizacije omogućava nastavnicima i učenicima, u školama širom Srbije, da steknu praktične veštine programiranja, ali i da predstave svoje aktivnosti i svoju zemlju na platformi EU Code Week‑a u što boljem svetlu.\nDecu moramo spremiti za digitalnu i smart budućnost te je stoga mnogo važnije da nauče da algoritamski razmišljaju i da rešavaju probleme koje primećuju u svom okruženju\nSvojim programom, British Council je za sada uspeo da dođe do više od 250 škola u Srbiji i obuči preko 800 nastavnika kako da koriste programiranje, kritičko razmišljanje i rešavanje problema u svojim predmetima kako bi pomogli deci da uče nove veštine na zabavniji način. Cilj programa Škole za 21. vek jeste da u naredne tri godine stigne u sve osnovne škole u Srbiji i dodirne živote sve dece uzrasta 10‑15 godina.\nIzuzetno nam je drago da će sada ono što smo postigli i ono što ćemo tek uraditi, biti mnogo dostupnije javnosti i unapred se veoma radujemo što će mnogo više registrovanih projekata na EU Code Week‑u zasigurno doprineti da se Srbija bolje pozicionira na rang‑listi zemalja koje uče svoju decu da programiraju.\nMeđutim, programiranje nije samo po sebi cilj. Decu moramo spremiti za digitalnu i smart budućnost te je stoga mnogo važnije da nauče da algoritamski razmišljaju i da rešavaju probleme koje primećuju u svom okruženju. IT industrija nastavlja prodore u sve sfere života, tako da će naši budući lideri u oblastima od medicine do poljoprivrede morati da znaju kako to algoritam radi iako neće sami postati programeri. Ono što je važno jeste da danas kroz igru pomažu Srbiji da se bolje plasira na tabeli EU Code Week‑a, a sutra će joj pomoći da pomeri granice na mnogim drugim poljima.\nAutor: Jelena Cakić, marketing koordinator za Zapadni Balkan, British Council\nTagovi: British Council, eu code week, kreativnost, Obrazovanje, Programiranje\n← Android notifikacije stižu na Windows 10 aplikaciju „Your Phone“\nLažnu aplikaciju za update Samsung firmware-a skinulo je više od 10 miliona korisnika →


FBiH: Osam strateških ciljeva razvoja malog i srednjeg poduzetništva\nVlada FBiH je usvojila Izvještaj Federalnog ministarstva razvoja, poduzetništva i obrta o implementaciji Akcionog plana za realizaciju projekta "Razvoj malog i srednjeg poduzetništva u Federaciji BiH" za 2014. godinu.\nOvo je jedan od pet razvojnih projekata koji čine "Strategiju ekonomskog razvoja Federacije BiH", a Akcioni plan za njegovu realizaciju, za period 2013.-2015. godina, sadrži osam strateških ciljeva u okviru kojih je utvrđeno 28 prioriteta i 44 mjere za njihovo realiziranje. Svakom mjerom obuhvaćena je jedna ili više aktivnosti za koje su određeni ciljevi, nositelji i rokovi izvršenja koji su za neke aktivnosti precizirani, a za neke planirani kao kontinuirano djelovanje.\nStrateški ciljevi su smanjenje administrativnih prepreka, promocija poduzetništva, uspostava i jačanje mreže razvojnih ustanova, finansijska podrška, stručno usavršavanje svih relevantnih osoba za malo i srednje poduzetništvo, jačanje poslovne infrastrukture, tehnološki razvitak i poticanje poduzetništva ciljanih skupina. U ovom izvještaju opisane su aktivnosti koje su poduzete po pojedinim strateškim ciljevima u 2014. godini.\nOvo ministarstvo će, u saradnji sa ostalim nositeljima pojedinih mjera iz ovog projekta, nastaviti realizaciju ciljeva i mjera iz njegovog Akcionog plana.


Projekat „Oktobar na Prokletijama“ završen prigodnom svečanošću i uručivanjem zahvalnica | Turistička organizacija Plav\nGosti uživali u zvucima alaturka i specijalitetima domaće kuhinje\nProjekat „Oktobar na Prokletijama“, koji je Turistička organizacija Plav realizovala tokom proteklih mjesec i po dana, juče je završen u Centru za kulturu, uručivanjem zahvalnica učesnicima projektnih aktivnosti, i prezentacijom i degustacijom specijaliteta domaće kuhinje.\nTokom proteklog perioda, u okviru projekta organizovana je izložba fotografija i slika pejzaža sa Prokletija, održana je kružna biciklistička trka na relaciji Plav-Gusinje-Plav i planinarski pohod na Vezirovu bradu u Gusinju. Osim toga, za učenike OŠ „Hajro Šahmanović“ orgnizovan je jednodnevni obilazak kulturne rute u Plavu i Gusinju.\nObraćajući se prisutnima, direktor TO Plav Edin Jadadić je ukratko podsjetio prisutne na realizovane aktivnosti, i kazao da je zadovoljan realizacijom projekta, i da su aktivnosti u potpunosti opravdale očekivanja svih, a naročito učesnika.\n-Cilj Ministarstva održivog razvoja i turizma je bio da se ovim javnim pozivom osmisle i realizuju aktivnosti koje će produžiti turističku sezonu u periodu od oktobra do decembra. Ta očekivanja smo u potpunosti ispunili, samim tim što su se sve održane aktivnosti po prvi put realizovale u ovom periodu, i što su reakcije i komentari učesnika svih organizovanih programa bili pozitivni. Da smo uradili prave stvari najbolje potvrđuje veliko interesovanje i posjećenost naše veb stranice i fejsbuk profila, koji je tokom trajanja projekta pogledalo više od 8.000 posjetilaca, istakao je Jadadić.\nGosti jučerašnje svečanosti imali su priliku da probaju neke od specijaliteta domaće kuhinje, kao što su sarme, mantije, ali i poslastice baklave, hačajlije, hurmašice, i domaći sokovi od borovnice, kleke, maline, ruže i kupine. Čitav ugođaj upotpunjen je zvucima alaturka i prigodnim muzičkim i kulturno-umjetničkim programom koji su izveli članovi KUD „Plavsko jezero.\nDirektor Jadadić se zahvalio učesnicima projekta na korektnoj i prijateljskoj saradnji, kao i svima koji su na bilo koji način dali doprinos uspješnoj realizaciji projekta. On je kazao kako se nada da će u narednoj godini biti još prilika za ovakva i slična druženja.\n-Trudićemo se da i u narednom periodu, kroz slične aktivnosti, damo doprinos promociji prirodnih, ali i svih drugih vrijednosti i potencijala na području Plava i Gusinja. To se posebno odnosi na promociju nacionalnog parka „Prokletije“, zbog kojeg iz godine u godinu postajemo nezaobilazna turistička destinacija sve brojnijim turistima iz inostranstva. Ali, to će u velikoj mjeri zavisiti od toga hoćemo li uspjeti da obezbijedimo potrebna finansijska sredstva za realizaciju aktivnosti koje budemo planirali. Ipak, vjerujem da ćemo realnim, održivim, korisnim, i interesantnim predlozima projekata i akcija uspjeti da obezbijedimo sredstva u okviru poziva koje budu raspisivali donatori, kao što je to sada bio slučaj. Zato se zahvaljujemo Ministarstvu održivog razvoja i turizma koje je prepoznalo vrijednost projekta koji smo predložili, a mi se nadamo da smo ispuni njihova očekivanja, i da ćemo i ubuduće nastaviti uspješno da sarađujemo, naglasio je Jadadić.\nPored učesnika projekta i brojnih gostiju, svečanosti povodom završetka projekta su prisustvovali i predstavnici turističkih organizacija Andrijevice, Berana, Bijelog Polja, Rožaja i Mojkovca. Realizaciju projekta podržalo je Ministarstvo održivog razvoja i turizma, u okviru javnog poziva za organizovanje tematskih skupova i manifestacija u periodu oktobar – decembar 2014. godine.\n⇐ U Gusinju organizovan planinarski pohod na Vezirovu bradu\nAmbasadorka SAD-a Margaret En Uehara boravila u Plavu ⇒


Jedanaesta nagrada za dokumentarac "Isti" Dejana Petrovića - Akademija umetnosti\nJedanaesta nagrada za dokumentarac "Isti" Dejana Petrovića\nKratki dokumentni film “Isti” (produkcija NFC Filmart) Dejana Petrovića, profesora režije na Akademiji umetnosti u Beogradu, osvojio je svoju 11. nagradu na nedavno završenom 5. Japansko srpskom festivalu filma.\nDokumentarac “Isti” izazvao je pažnju gde god se prikazivao.\nKratkometražni dokumentarni film Dejana Petrovića imao je svetsku premijeru u novembru 2017, u takmičarskom programu najznačajnijeg i najvećeg festivala dokumentarnog filma na svetu, festivalu IDFA (International Documentary Film Festival Amsterdam) u Amsterdamu. Inače, to što se film našao na ovom festivalu je bio već veliki uspeh. Jer, autori iz Srbije poslednji put učestvovali u takmičarskom programu festivala u Amsterdamu pre šest godina. Za 30 godina, koliko postoji IDFA, u takmičarskim programima ovog prestižnog festivala prikazano je samo devet dokumentaraca domaćih autora. Regionalna premijera filma je bila u okviru 14. Međunarodnog festivala dokumentarnog filma ZagrebDox, krajem februara u Zagrebu.\n“Isti” je šesnaestominutni dokumentarni film koji prikazuje svakodnevicu osuđenika i stražara u nekoliko najvećih zatvora u Srbiji. Prikazujući život u zatvoru, Dejan Petrović se bavio temom gubljenja identiteta pojedinca pod uticajem sistema. Uspostavljajući paralelu između zatvorskog i šireg društvenog sistema, ovaj dokumentarac istražuje relativnost ljudske slobode. Zahvaljujući podršci Uprave za izvršenje krivičnih sankcija Ministarstva pravde Republike Srbije film je snimljen u kazneno-popravnim zavodima u Sremskoj Mitrovici, Požarevcu (Zabeli), Nišu, kao i u Kazneno-popravnom zavodu za žene u Požarevcu.


Živković isključen iz Liberalnog saveza Crne Gore\nZivkovic i Samardzic su napustili Konferenciju zajedno sa tridesetak svojih pristalica.\nVanredna Konferencija o povjerenju Zivkovicu je sazvana nakon njegovog sukoba sa Vesnom Perovic, Slavkom Perovicem i kompletnim Malim kabinetom. Do sada najveci sukob u LSCG objelodanjen je prosle sedmice, kada su dvije sukobljene strane optuzile jedna drugu zbog prodaje zemljista u Grblju kod Kotora, vrijednog blizu sest miliona eura.\nLiberalni savez je osnovan januara 1990. kao proevropska stranka sa jasnim političkim ciljem: suverene i demokratske Crne Gore. Jedan od osnivača i neprikosnoveni lider Liberalnog saveza je Slavko Perović. Ratnih devedesetih liberali su, iako parlamentarna stranka, žestoko proganjani zbog izrazitih antiratnih stavova. Značajan moment za Liberalni savez, ali po mnogima i za Crnu Goru, bila je 1996.godina kada je formirana koalicija sa Narodnom strankom pod nazivom ''Narodna sloga'', a koja se smatra istorijskom zbog nastojanja za pomirenjem srpske i crnogorske nacionalne svijesti.\nOstaće upamćeno i da su u drugom krugu predsjedničkih izbora 1997. godiine, u odlučujućim trenucima konfrontacije Mila Đukanovića i Momira Bulatovića, odnosno podjele tada jedinstvene Demokratske partije, na poziv Slavka Perovića birači liberala podržali Đukanovića što je, po opštem uvjerenju, omogućio Đukanovićev izbor na mjesto šefa države. Špekulacije da je Perović tada unovčio podršku Đukanoviću nikad nijesu dokazane.\nSljedeće 1998. uslijedili su parlamentarni izbori. Nakon lošeg rezultata, funkciju političkog lidera partije Perović prepušta Miodragu Živkoviću, poručivši članstvu: '' Ja znam da bi mnogi od vas željeli da ponovo budem politički lider, ali bi mi tada pogazili svoj demokratski program i ispali neozbiljna stranka, a ja neozbiljan čovijek. Zato vas najozbiljnije molim da, kada budete glasali, bez obzira što će to biti teško, podržite čovijeka kojeg predlažemo, koji može biti naš novi politički lider''.\nPerović kasnije obavlja razne poslove od rizničara do portparola, a nakon oktobarskih parlamentarnih izbora 2002. godine povlači se sa stranačkih funkcija i seli u Prag, ali zadržavajući nesmanjen uticaj na politiku Liberalnog saveza. U međuvremenu je došlo i do smjene na funkciji predsjednika stranke koju, nakon povlačenja nedavno preminulog Miroslava Vickovića, obavlja Vesna Perović.\nSpecifičnu fazu djelovanja koju značajan dio crnogorske političke i ukupne javnosti tumači kao obrt u politici ove stranke, Liberalni savez počinje nakon sklapanja Beogradskog sporazuma kojim je postavlje temeljac državnoj zajednici Srbije i Crne Gore.\nDio izlaganja Slavka Perovića, u parlamentu, nakon potpisivanja Beogradskog sporazuma: ''Nema državnika danas na evropskom kontinentu, nema državnika danas van Evrope, koji bi stavio potpis na ono što je stavljeno u Beogradu i poslije toga došao da nas ubjeđuje da je taj potpis pobjeda''.\nIzostanak referenduma o državno-pravnom statusu, koji je bio uslov podrške Liberalnog saveza vladi Demokratske partije socijalista i Socijaldemokratske partije, rezultira ukidanjem podrške manjinskoj Vladi i početkom do tada nezamislive saradnje liberala sa tri prosrpske stranke. Konstituiše se nova parlamentarna većina koja ne pokušava da formira Vladu, već se opredjeljuje za vanredne parlamentarne izbore.\nMiodrag Živković, politički lider Liberalnog saveza u toku predizborne kampanje: ''Moramo da pobijedimo, jer moramo da stvaramo novu šansu za projekat crnogorske nezavisnosti''.\nSuprotno očekivanju liberala i ostatku opozicije na izborima 2002. godine, apsolutnu većinu dobija (i do tada vladajući) savez DPS-SDP. Politika Liberalnog saveza se potom nastavlja saradnjom sa strankama prosrpske orijentacije koje, prema ocjenama analitičara, karakteriše politička dezorijentacija i povremeni međusobni sukobi. Od zajedničkih djelovanja, čiji je cilj obaranje aktuelne vlasti, opozicija je jedinstveno bojkotovala parlament, zbog ukidanja direktnih televizijskih prenosa skupštinskih zasijedanja, koji je počeo prije nešto više od godinu i još uvijek traje. Opozicione partije pokušale su i sa organizovanjem mitinga i protestnih šetnji, ali se od ovog oblika vanparlamentarnog djelovanja odustalo, između ostalog, zbog skromnog broja učesnika. To je ujedno predstavljalo i kraj pokušaja formiranja jedinstvenog opozicionog fronta, odnosno zajednički nastup Liberalnog saveza sa strankama potpuno drukčije političke profilacije i prošlosti.\nU Liberalnom savezu, pored Slavka Perovića, danas nema više ni jednog od značajnih pojedinaca koji su osnovali ovu stranku. Prema podacima hroničara Liberalni savez je napustilo više od stotinu ličnosti, koje su svojim intelektualnim i političkim angažmanom obilježili politiku, karakter i istorijat ove stranke.


Dva komunalna policajca prebijena su prilikom intervencije u jednoj novosadskoj zgradi nakon prijave stanara da se u jednom stanu emituje preglasna muzika, saopštila je danas Gradska uprave za inspekcijske poslove.\nKako se navodi, nekoliko minuta nakon ponoći nadležna patrola je izašla na lice mesta i tom prilikom napao ih je stanar i naneo povrede.\n"Nakon odbijanja da utiša muziku i prestane sa daljim stvaranjem buke, prekršilac je nastavio sa verbalnim vređanjem patrole i drsko je odbio da na uvid pokaže ličnu kartu, kako bi se utvrdio njegov identitet", piše u saopštenju.\nDodaje se da je zbog toga pozvana novosadska policija, čiji su pripadnici došli ubrzo nakon poziva i preduzeli mere iz svoje nadležnosti.\nOba komunalna policajca zadobili su lake telesne povrede i zbrinuti su u Urgentnom centru Kliničkog centra Vojvodine.\nGradska uprava je saopštila da je Komunalna policija svakodnevno izložena pretnjama i napadima i da je ovo treći napad na u poslednja tri meseca.\nPogledajte: Novi Sad dobio "bajkane", policajce na biciklima\nProgramiraju u Novom Sadu, a zarada stiže iz celog sveta\nSRAMNA TARIFA Iznošenje pokojnika naplaćuju po spratu, za sahranu treba po 1.500 evra\nIznošenje pokojnika iz zgrada JKP „Lisje“ naplaćuje se po spratu pa ta usluga u petnaestospratnici košta 10.000 dinara.\nNavijači upali na čas nemačkog u Osnovoj školi "Jožef Atila" u Novom Sadu\nU Osnovnoj školi "Jožef Atila" u Novom Sadu trojica mladih navijača upala su na čas nemačkog jezika, objavio je danas internet portal Radija 021.


„Prirodno je da smo za Maxi koji je jedan od najjačih brendova u Srbiji odabrali partnera koji ima kapaciteta da nas podrži u novim poduhvatima koji su pred nama. Verujemo da će ova saradnja proizvesti kvalitativni napredak za obe strane, i za Maxi, i celu I&F McCann Grupu“ ističu u Maxi marketing timu kompanije Delhaize Serbia (Delez Srbija).\nPred kreativnim timom agencije McCann Beograd veliki je izazov jer se radi o najvećem lokalnom maloprodajnom lancu, koji je deo jedne od najznačajnijih međunarodnih trgovinskih kompanija.\nOlivera Perković, Managing Director agencije McCann Beograd kaže da je veliko zadovoljstvo raditi sa značajnim klijentom kao što je Delhaize Serbia (Delez Srbija) i to u kategoriji koja je izuzetno dinamična i aktivna na tržištu i dodaje:„Ovo je nova kategorija za našu agenciju što otvara mogućnosti za oplemenjivanje i razvoj, kako postojećih, tako i novih usluga u saradnji sa klijentom. Verujemo da ce retail scena biti još dinamičnija u periodu pred nama. To stvara prostor za pun doprinos agencije u strateškom i u komunikacijskom domenu i uspehu Maxi brenda”.\nDelhaize Serbia (Delez Srbija) članica je međunarodnog trgovinskog lanca Delhaize Group (Delez Grupa) čije je sedište u Belgiji i koji posluje u Evropi, Americi i Aziji. Delhaize Serbia (Delez Srbija) posluje kroz formate Maxi, Mini Maxi, Tempo, Tempo Express i Shop&Go. U Srbiji ovaj trgovinski lanac ima više od 380 maloprodajnih objekata i oko 11.000 zaposlenih.


Sprovedena akcija čišćenja divljih deponija na Selenči\nZaposleni Javnog komunalnog preduzeća "Čistoća" su juče, mimo predviđenih aktivnosti, sproveli akciju uklanjanja nepropisno odloženog otpada na Selenči, na više lokacija. Tom prilikom sakupljeno je...\nStornirani računi za vikend naselje Adice u Bačkom Monoštoru\nObaveštavamo građane da su računi, koji su do sada dospeli korisnicima komunalnih usluga u vikend naselju Adice u Bačkom Monoštoru stornirani. Usled nemogućnosti postavljanja kontejnera u vikend...\nSaopštenje o povećanju cene komunalnih usluga\nObaveštavamo građane da je u dogovoru sa osnivačem preduzeća, a uz odluku Skupštine grada Sombora, usklađeno povećanje cene komunalnih usluga od 3,5%, što u proseku iznosi oko 15 dinara po...\nZvona za odlaganje staklene ambalaže od sada i u Bukovcu\nJavno komunalno preduzeće "Čistoća" postavilo je zvona za odlaganje staklene ambalaže i u prigradskom naselju Bukovac. Stanovnici Bukovca od sada će imati priliku da obavljaju primarnu selekciju...\nRadnici “Čistoće” na visini zadatka nakon manifestacije “Somborski kotlić”\nU subotu, 26. juna u Somboru je održana tradicionalna manifestacija "Somborski kotlić", koja okuplja veliki broj posetilaca već 14. godinu zaredom. Takmičari se svake godine nadmeću u kuvanju...\nJavno komunalno preduzeće "Čistoća" potpisalo je ugovor sa Udruženjem "Humanizacija" iz Sombora o preuzimanju, presovanju i prevozu limenki do otkupljivača. Zahvaljujući humanitarnim organizacijama,...\nU sredu, 2. juna, u Velikoj skupštinskoj sali Županije održana je panel diskusija pod nazivom "Životna sredina i mi". Događaj je održan u okviru obeležavanja Evropske zelene nedelje, a organizator...\nRadnici Javne higijene očistili nekoliko lokacija u gradu\nU okviru aktivnosti na uređenju našeg grada, ekipe odeljenja Javne higijene, Javnog komunalnog preduzeća "Čistoća", obišle su nekoliko lokacija na teritoriji Sombora. Kako bi naši najmlađi mogli...\nVanredni teren u Novoj Selenči: Uklonjen kabasti otpad koji je ostavljen pored kontejnera\nUprkos velikom broju apela koje smo uputili našim sugrađanima u vezi sa pravilnim odlaganjem otpada, nemarnost pojedinaca je još uvek aktuelna. Zaposleni Javnog komunalnog preduzeća "Čistoća" su još...\nStranica 2 od 30«12345»Poslednja


Javni poziv poslodavcima za zapošljavanje volontera | Objektivno\nNaslovnica Nekategorisano Javni poziv poslodavcima za zapošljavanje volontera\nJavni poziv poslodavcima za zapošljavanje volontera\nVlada Tuzlanskog kantona i Ministarstvo za boračka pitanja objavili su danas Javni poziv za učešće u III Programu sufinansiranja obavljanja volonterskog staža boraca i članova njihovih porodica.\nOvo je prilika da poslodavci sa područja Tuzlanskog kantona bez ikakvih dodatnih izdvajanja sredstava angažiraju mlade ljude, koji će u narednih godinu dana dobiti priliku da steknu radno iskustvo, a poslodavcima pomoći da stvore novu vrijednost.\nPodrška Vlade Tuzlanskog kantona za sufinansiranje obavljanja volonterskog staža boraca i članova njihovih porodica iznosi 750.000,00 KM i obezbjeđena je u Budžetu Tuzlanskog kantona.\nOva sredstva će se usmjeriti za sufinansiranje poslodavaca, koji će zaključiti ugovore o obavljanju volonterskog staža sa osobama sa VSS, koje se nalaze na konačnoj listi kandidata Ministarstva za boračka pitanja Tuzlanskog kantona.\nDrugim riječima, poslodavci će se sufinansirati sa sredstvima u bruto iznosu od 356,50 KM mjesečno po osobi, pri čemu se volonterima isplaćuje neto iznos 200,00 KM kao naknada za ishranu i prevoz, a preostalih 156,50 KM je namjenjeno za plaćanje obaveza za zdravstveno osiguranje i plaćanje doprinosa osiguranja za slučaj povrede na radu ili profesionalne bolesti.\nRok za podnošenje prijava je 15 dana od dana objavljivanja javnog poziva u sredstvima javnog informisanja.


Republika / Da li zbog ovih NEGATIVNIH osobina vašeg znaka emotivni partneri beže od vas!?\n13:04GROM IZ VEDRA NEBA: Ruski mediji razočarani odlukom Srbije da kupi raketni sistem FK-3, a ne S-300 13:03ISTORIJA: Raikonen oborio Šumaherov rekord! 12:51EVROPSKI MEHUR: Evroliga u jednom gradu kao NBA? 12:51NOVE MERE: Zabranjene LITIJE, okupljanja, određene i kazne 12:44Vučević: Razmatramo koje koalicione opcije su najbolje za snažnu Srbiju 12:38AU, KOLIKO PARA! Osman Karić odgovorio Kristijanu na prozivke: Kad stanem na novčanik, VIŠI SAM OD NJIH ZA GLAVU 12:38Generalni direktor NIS-a: Kriza nas nije zaustavila 12:35(ŠOK FOTO) PIRAMIDE ŠTITE OD KORONE! Nestorović ponovo briljira, internet GORI 12:32(VIDEO) BEZ KONKURENCIJE: Docić najbolji je igrač 3. kola Super lige Srbije! 12:25Nišlija koji je divljao sa nožem i napao dečake, pretučen u istom komšiluku: Ponavljao je jedno ime\nA za one koji sreće u ljubavi baš i nemaju, donosimo razloge zašto je tako, odnosno zašto ste (još uvek) sami...\nLifestyle Horoskop Astro Astrologija Zodijak Ljubav Partneri Horoskopski znakovi\nMart će biti MESEC LJUBAVI za ova četiri horoskopska znaka!


Još nije počela sednica Skupštine Kosova GracanicaOnline.Info\nJoš nije počela sednica Skupštine Kosova\nNOVO – Priština: Sednica Skupštine Kosova, na kojoj bi trebalo da se glasa o Sporazumu o demarkaciji granice između Crne Gore i Kosova, započela je u 13:25 minuta, bez prisustva poslanika Srpske liste.\nIako je bila najavljena za 11:30, sednica Skupštine Kosova, nije započela do 13 časova. U skupštinskim prostorijama su poslanici manjinskih poslaničkih grupa, osima Srpske liste, koja je najavila bojkot zasedanja zbog,kako je rekao njen šef Slavko Simić, nesigurne bezbednosne sitaucije i skorašnjih učestalih napada na Srbe. Ispred skuštinske sale su i neki poslanici opozicinih partija: Samoopredeljenja, Inicijative za Kosovo i Alijanse za budućnost Kosova, kao i dela vladajuće koalicije, Demokratskog saveza Kosova. Primetno je da nema poslanika iz Demokratske partije Koosva, čiji je lider pre izbora na mesto predsednika Kosova, bio Hašim Tači.\nPripadnici i pristalice pokreta Samoopredeljenje koji su najavili proteste, zbog šeste sporne tačke dnevnog reda skupštinskog zasedanja, u okviru koje bi trebalo da se glasa za Sporazum o razgraničenju između Kosova i Crne Gore. Naime, opozicione partije tvrde da je sporazum na štetu Kosova i da njime gubi deo svoje teritorije. Za sada je demonstranata oko 2 000 hiljade, neki još uvek dolaze, ali incidenata nema.\nRanije jutros, portparol Kosovske policije, Daut Hodža je izjavio za prištinski „Ekspres“, da je policija zaplenila preko pedeset paketa Molotovljevih koktela u jednom prištinskom skladištu i od protestanata oduzela mnoštvo tvrdih predmeta i kamenica.\nNa ulicama Prištine je primetan veliki brpj pripadnika Kosovske policije i Specijalne policije Rosu. Oko zgrade Skupštine Kosova, fomiran je kordon pripadnika policije, pod punom opremom za razbijanje demonstracija.\nPrevious Goran Rakić: Nasilje ne rešava probleme\nNext NAJNOVIJE: Sporazum o razgraničenju između Kosova i Crne Gore povučen iz skupštinske procedure\n17. oktobra 2021., 08:23


Kada su avio kompanije tur operatora u turskom vlasništvu koje posluju u Rusiji došle pod sankcije Evropske unije i Sjedinjenih Američkih Država, tražile su rješenje za prijevoz turista iz Rusije prema turističkim destinacijama u Turskoj. Iz tog razloga, tri vodeće kompanije (Pegas, Anex, Coral) kojima je preporučeno da osnuju avio kompaniju u Turskoj, olakšale su im osnivanje kompanije promjenom zakonodavstva u Generalnoj direkciji civilnog vazduhoplovstva (SHGM).\nSankcije Rusiji otvorile su put za osnivanje novih kompanija u Turskoj u sektoru civilne avijacije, gdje su dvije kompanije (Atlas Global i Onur Air) zatvorene u posljednje dvije godine, a nijedna kompanija nije mogla biti osnovana 14 godina.\n1 Anex Group\n2 Southwind Airlines\n4 Anka Air\n5 Onur Air\n6 Turkish Airlines – Türk Hava Yolları (THY)\n7 Turkish Cargo\n8 Kargo avio transport\nAnex Grupa, koja je prva preduzela akciju nakon zakonskih olakšica od strane SHGM-a, trebalo je da osnuje kompaniju pod nazivom Azur Turkey u Antaliji, i radiće pod prethodno ustanovljenim imenom kompanije MGA (Mavi Gök Airlines – Blue Sky Airlines). Kompanija će u početku dobiti dva B-737/800 i jedan 737/900. Dva aviona su spremna, a planirano je da početkom jula počnu letovi iz Njemačke i Austrije za Antaliju. Od jula se očekuje da će se floti pridružiti tri uzastopna aviona B-777-300. Kompanija, koja će uglavnom letjeti u evropske zemlje, planira da u zimskoj sezoni leti iz Evrope za Hurgadu i Šarm el Šeik u Egiptu.\nSouthwind Airlines, koji je također osnovan kao podružnica kompanije Pegas Touristic sa sjedištem u Antaliji, dobio je preliminarnu dozvolu od SHGM-a. Flotu kompanije činiće pre svega 3 aviona tipa A321, a zatim tipa A330. Početkom jula intenzivno se nastavljaju pripreme za let kompanije, koja će poslovati na tržištu Republike Rusije i Turske.\nNavodi se da Coral Travel, drugi turoperator na ruskom tržištu, još nije pokušao da osnuje aviokompaniju.\nTvrdi se da litvanska kompanija Blue Bird Nordic (BBN), koja će biti osnovana sa sjedištem u Antaliji, nastavlja svoje aktivnosti, a struktura partnerstva je promijenjena. Navodi se da će kompanija poslovati u zemljama sjeverne Evrope.\nJedna od kompanija koje će biti osnovana je Anka Air, koja je za svoju bazu odabrala Izmir i započeće svoje poslovanje kargo letovima sa 5 aviona tipa B777. Kompanija je dobila potrebnu preliminarnu dozvolu od SHGM-a i prije nekog vremena dovezla svoja dva aviona na aerodrom Atatürk u Istanbulu.\nOtkazivanjem sertifikata o letenju kompanije Onur Air, koja je obustavila svoje aktivnosti nakon bankrota Atlas Globala u sektoru civilnog vazduhoplovstva Turske, gde godinama nije osnovana nijedna kompanija, iz flote turske civilne avijacije smanjeno je skoro 50 aviona. Sa osnivanjem kompanija, u sektor će prije svega ući oko 20 aviona, a zatim će se taj broj postepeno povećavati.\nU sektoru, pored Turkish Airlines-a, 6 kompanija pod nazivom Pegasus, Sun Ekspres, Corendon, Free Bird i Tailwind obavljaju vazdušni prevoz putnika.\nTurkish Airlines – Türk Hava Yolları (THY)\nBroj avio kompanija koje se razlikuju od svojih konkurenata tokom procesa epidemije Covid-19 u svijetu i Evropi ne prelazi prste jedne ruke. Turkish Airlines (THY), s druge strane, ističe se svojim značajnim dostignućima u putničkom i kargo sektoru, te poboljšanjima u bilansu stanja. Sklapanjem novih aranžmana u svojim podružnicama, THY će ubrzati svoje napore da stavi u promet kargo kompaniju i novu niskotarifnu avio kompaniju.\nPredsjednika odbora i izvršnog odbora Turkish Airlines-a, İlker Aycı o najnovijim dešavanjima je rekao da su konsultantske kompanije utvrdile da ako je Turkish Cargo posebna kompanija, tržišna vrijednost bi bila veća od one THY-a. Opredjeljenje je da će Anadolujet, kao nova aviokompanija, nastati uz usko, jeftino strukturiranje druge kompanije visoke tržišne vrijednosti, također pripada konsultantskim kompanijama.\nNavodeći da su stare i neefikasne letelice zamijenili efikasnijim, Aycı je rekao da imaju održavaniju, efikasniju i mlađu flotu, dodajući da moraju da imaju veoma dobre odnose sa industrijom, veoma pametnu politiku finansiranja i gotovinu politike upravljanja. Aycıjeve izjave u vezi sa strukturom flote THY su sljedeće;\n“Kada sam preuzeo dužnost, Turkish Airlines je imao oko 200 aviona. Sada je brojka bilizu broja 400, precizno govoreći 373 je tačan broj, ali uskoro kupujemo još 22 aviona. Sledeće godine, u mom mandatu, bićemo avio kompanija koja je dostigla oko 400 aviona. Nadam se da ćemo biti ispred naših konkurenata sa novim, efikasnim avionima, avionima sa štedljivim gorivom sa efikasnošću motora i flotom koja izaziva manje trzanja i manje jet lag-a, uz kvalitet leta koji obezbeđuje bolje zdravlje i dobrobit naših putnika u ovom smislu. Uvek ćemo biti ispred konkurencije, izjavio je Ayci”.\nTurkish Cargo, za koji se očekuje da će uskoro biti zvanično osnovan, počeće da postoji kao 5. najveća kompanija na svetu. Na dan osnivanja, kompanija će dostići vrijednost veću od one koju ima Turkish Airlines. Aycı je rekao da kao nova avio kompanija i Turkish Cargo, čak 20 posto AnadoluJeta može ući u zemlju s milijardama dolara.\nKargo avio transport\nU avio kargo transportu posluju tri kompanije ACT, MNG i ULS. Broj aviona u Turskoj floti civilnog vazduhoplovstva porastao je na 614, pri čemu je broj putničkih aviona porastao na 575, a broj avio kargo teretnih na 39 pošto je THY povećao flotu u sektoru, koji je stao u broju aviona oko 550 ( pax-cargo) godinama. Uz letjelice koje će dovesti novoosnovane kompanije, broj aviona sa turskim registracijama povećaće se na 650.\nTo znači da će 650 aviona, svi sa zastavom zvijezde i polumjeseca, letjeti za turski turizam, ekonomiju i povećanje konkurentnosti na globalnom nivou. Posljednji razvoji događaja čine ponosnim turski turizam kao značajan pokazatelj rastuće stope uspjeha avio industrije.


Srpske banje - veliki potencijal za turističku razmenu sa Egipćanima Srpske banje - veliki potencijal za turističku razmenu sa Egipćanima\nPrivredno-politička delegacije Egipta predvođena ministrom i guvernerom Južnog Sinaja Kaledom Fudom, i ambasadorom Egipta u Srbiji Al Džuvalijem, razgovarala je u Privrednoj komori Srbije sa savetnikom predsednika PKS Miroslavom Miletićem i vlasnicima domaćih turističkih agencija o unapređenju saradnje sa Srbijom u sektoru turizma.\nMiletić je istakao da PKS ima vrlo plodnu saradnju sa ambasadom Egipta i ambasadorom Amr Al Džuvalijem i naglasio da srpske agencije koje vode turiste u Egipat takođe nude zanimljive destinacije u Srbiji kao što su banje, jezera i planine koje mogu itekako da budu privlačne egipatskim turistima.\n“Važno je istaći da strani investitori koji su spremni da ulažu u turistička mesta u Srbiji, naročito banje mogu računati na snažnu podršku lokalnih i državnih vlasti. To je razlog zbog koga smo vas kao tradicionalno prijateljsku zemlju pozvali da razmenimo iskustva i otvorimo teme na kojima možemo sarađivati na obostranu korist”, naglasio je Miletić.\n“Er Srbija koja leti do odmarališta Šarm El Šeik i Hurgada beleži rast broja čarter letova tokom letnje sezone. To je razlog da se veruje da saradnja na polju turizma između Srbije i Egipta ide uzlaznom linijom, uz očekivanje da će i Srbija biti privlačna za egipatske turiste”, rekao je Miletić.\n“Imamo brojne dobre ekonomske međudržavne sporazume. Ministar Selaković će ubrzo posetiti Egipat i potpisaće nove protokole o saradnji u poljoprivredi, energetici i na drugim poljima, ali je očigledno da je turizam ekonomska aktivnost koja može da nas kulturno još bližim i da učvrsti naše prijateljstvo”, rekao je Al Džuvali.\n“Zato se u visokoj delegaciji koju predvodi guverner Fuda nalaze investitori koji imaju veoma razvijena iskustva u domenu turizma i mogu pomoći razvoju srpskog turizma”, zajključio je ambasador Al Džuvali.


Eksplozija u Bošnjačkoj mahali, povređeni Srbi | Glas javnosti\nPočetna > Politika > Eksplozija u Bošnjačkoj mahali, povređeni Srbi\nATAK NA MIRAN PROTEST SRBA U SEVERNOM DELU KOSOVSKE MITROVICE\nKOSOVSKA MITROVICA - U eksploziji koja se dogodila jutros nešto pre 10 sati u naselju Bošnjačka mahala, u severnom delu Kosovske Mitrovice, nekoliko osoba je povređeno. U eksploziji su povređeni građani koji su se okupili na protestu povodom otvaranja kancelarije vlade Kosova u severnom delu Mitrovice. Tačan broj povređenih, koji su smešteni u mitrovačku bolnicu, trenutno se ne zna.\nNekoliko stotina Srba okupilo se jutros u naselju Bošnjačka mahala u severnom delu Kosovske Mitrovice protestujući zbog namere kosovske vlade da u ovom naselju otvori kancelariju za izdavanje ličnih dokumenata. Najava otvaranja ove kancelarije uznemirila je lokalne Srbe, tako da su se jutros u gradu čule i sirene za uzbunu, a prostorije kosovske vlade obezbeđuje Euleksova policija.\nPredstavnici okupljenih Srba, koji protestuju u naselju Bošnjačka mahala, zahtevaju odustajanje od namere da se otvori pomenuta kancelarija. Na takozvanom istočnom mostu, koji deli severni od južnog dela grada, stacionirane su snage Kfora i Kosovske policijske službe. Bošnjačka mahala je jedno od nekoliko multietničkih kvartova u severnom delu Kosovske Mitrovice, u kojem žive i Srbi i kosovski Albanci.\nPrema pisanju prištinskog lista Zeri, kancelarija kosovske vlade u severnom delu Mitrovice u početku će se baviti izdavanjem potrebne dokumentacije građanima tog dela Kosova. To će, kako se navodi, biti prva kancelarija koju će kosovsko Ministarstvo za lokalnu upravu otvoriti u severnom delu Kosova, i "prvi praktični korak koji će preduzeti izvršna vlast zemlje na integraciji ovog regiona".\n"Ova kancelarija će izdavati lična dokumenta, počevši od krštenica, umrlica, venčanih listova, ličnih karata i ostale neophodne dokumentacije", piše Zeri i dodaje da treba očekivati da se takve kancelarije otvore i u drugim naseljima s većinskim srpskim stanovništvom na severu Kosova.


SUTRA IZLOŽBA O STRADANjU JEVREJA U BiH\nDOBOJ, 8. FEBRUARA (SRNA) – U umjetničkoj galeriji Centra za kulturu u Doboju sutra će biti otvorena izložba “Logori u kojima su stradali Jevreji BiH”.\n“Ova izložba je podsjećanje na bezumlje koje je skoro uništilo jevrejsku zajednicu BiH, jer je od 1941. do 1945.godine stradalo oko 70 odsto Jevreja BiH, koji su se našli na meti sistematskog istrebljenja nacističke Njemačke i drugih okupacionih ili marionetskih država”, rekao je Srni izvršni sekretar Jevrejske opštine u Doboju Dario Atijas.\nOn je podsjetio da je na području Nezavisne Države Hrvatske (NDH) tokom 1941. i 1942. godine osnovano tridesetak njemačkih, italijanskih i ustaških logora, što će se moći vidjeti na izložbi, koja je i podsjećanje na jedno bezumlje koje je skoro uništilo jevrejsku zajednicu u BiH.\nPrvi ustaški koncentracioni logor u NDH – Danica, osnovan je 15. aprila 1941. godine u Drenju pokraj Koprivnice, dok su ustaše prvu masovnu likvidaciju zatočenika provele u logoru Jadovno na Velebitu, te u logorima Slano i Metajna na ostrvu Pagu, koji su bili sastavni dio velebitsko-primorskih ustaških koncentracionih logora sa sjedištem u Gospiću, naglasio je Atijas.\nOrganizator izložbe, koja će biti otvorena sutra u 19.00 časova, je Jevrejska opština Doboj u saradnji s Ministarstvom prosvjete i kulture Republike Srpske, opštinom Doboj, Istorijskim arhivom Sarajeva i Jevrejskim kulturno-prosvjetnim i humanitasrnim društvom “La benevolencija” iz Sarajeva.


Mediji identifikuju žrtve nasilja - NDNV\nPosted on Oct 17 2016 - 3:29pm by admin\nNezavisno udruženje novinara Srbije (NUNS) osuđuje sve češću praksu intervjuisanja osoba koje su žrtve krivičnih dela ili su njihovi bliski srodnici.\nNakon žene koja je bila žrtva izuzetno surovog porodičnog nasilja, TV Pink je u nedelju uveče, u udarnom terminu, emitovala intervju s majkom 13-ogodišnje devojčice koju je zaveo pedofil. Iste takve razgovore, uz fotografije i puna imena i prezimena sagovornica, prethodno je objavilo i nekoliko štampanih medija.\nEmitovanje i objavljivanje ovakvih intervjua, bez ikakve zaštitite identiteta onih s kojima se razgovara, predstavlja grubo kršenje Kodeksa novinara Srbije. Ovaj dokument novinarima nalaže da ne zloupotrebljavaju neznanje ili emotivni status svojih sagovornika, ali i da ne otkrivaju identitet žrtve ili povrede njeno dostojanstvo.\nU ovim slučajevima, jasno je otkriven identitet osoba koje zbog svoje bezbednosti i nastavka normalnog života nisu smele da budu javno identifikovane. Takođe, osobe koje nemaju svest o moći medija i posledicama svog pojavljivanja u njima, iskorišćene su kao način za privlačenje gledalaca, bez obzira što bi ta nenadana “slava” mogla da im ugrozi bezbednost i život u sredinama iz kojih dolaze.\nNUNS smatra da ovakvi intervjui ne spadaju u domen informisanja u javnom interesu, već bezobzirnu eksploataciju žena koje bi zbog onoga što doživljavaju, trebalo da budu posebno zaštićene u medijima.\nNUNS je, zbog emisije, “Crna hronika”, emitovane u nedelju, 16. oktobra, podneo prijavu Regulatornom telu za elektronske medije (REM) protiv TV Pink.


Lenny Kravitz - BEOGRADSKA ARENA, Tiket Klub\nSreda, 26. Septembar, 2012. 20:00\nPopularni njujorški rok muzičar Lenny Kravitz nastupiće 26. septembra u Beogradskoj areni u okviru velike svetske turneje na kojoj promoviše aktuelni album „Black and White America“. Pre četiri godine, Kravitz je pred punom Arenom održao koncert od preko dva sata koji je u javnosti ocenjen kao jedan od najboljih ikad u Srbiji. Ulaznice za prvi rok spektakl ove jeseni, po cenama već od 2.500 dinara biće u direktnoj prodaji od srede 9. maja u svim većim gradovima u zemlji i regionu, te putem sajta www.tickets.rs\nPod sloganom „Black and White Europe“, Kravitz će početkom jeseni nastupiti u gradovima širom starog kontinenta u kojem će u svakoj zemlji imati plakate i bilborde sa prilagođenim naslovom za svaku zemlju šireći jedinstvo među ljudima uprkos brojim različitostima koje ih karakterišu, pa je naslov koncerta u Beogradu „Black and White Serbia“. Album, kojim je inspirisana aktuelna turneja, deveti je po redu, a među njima je čak pet sa platinastim tiražem čime je kultni roker, uz čak četiri prestižne „Grammy“ nagrade iza sebe, danas potvrđen kao jedan od najuspešnijih muzičara svih vremena. Inspiraciju za nove pesme tražio je širom sveta, od Pariza u kom je nedavno odlikovan rame uz rame sa Bob Dilanom, do malog mesta na Bahamima gde živi običnim životom u zajednici od svega 400 meštana okruženih neverovatnim prirodnim lepotama. „To je tako lepo, izolovano mesto u kom je život veoma pojednostavljen“, otkriva detalje o svom životu na obali i dodaje: „Hranite se iz bašte ili mora, ne nosite cipele ili ključeve, a poznajete svakog i ni pored koga ne prolazite a da se ne javite“. Lenny priznaje da su i ovog puta žene bile te koje su mu davale ideje za pesme, i to upravo meštanke na ostrvu: „Žene su ovde veoma ponosne na svoj izgled, nose kratke šortseve i veoma snažne boje i zaista je sjajno kad vidite da kod njih ne prolaze stereotipi iz modnih časopisa koji pokušavaju da nametnu definiciju lepote“.


Restart i šta posle njega - Dnevni list Danas\nSport Restart i šta posle njega\n1Piše: Z. P. 17. jula 2017. 15.00\n„Crvena zvezda izražava veliku zahvalnost treneru koji je na klupi kluba sedeo više od četiri godine i u tom periodu ostvario istorijske rezultate“, rečeno je na klupskom sajtu.\n„Ovo je moja odluka, čije donošenje nije bilo lako, pa je samim tim bilo potrebno vreme od završetka sezone kako bih razmislio“, rekao je Radonjić.\nI sa jedne i druge strane stigle su i reči zahvalnosti i želje za sve najbolje u budućnosti, rastanak je sa tog aspekta bio obostrano korektan, ali je u vazduhu ipak ostao prejak osećaj da tih navodnih pregovora koji su završeni neuspešno faktički nije ni bilo. Još krajem prošle sezone osećalo se nezadovoljstvo Radonjića o kome nije govorio eksplicitno, pre svega se to odnosilo na velika kašnjenja u isplati igrača. Njegova izjava o tome pola sata nakon što je Zvezda završila sezonu osvajanjem i domaće lige, pokazalo se kasnije, izuzetno je razočarala predsednika kluba Nebojšu Čovića, koji ju je okvalifikovao kao neku vrstu „cinkarenja“ pa i podmetanja noge Zvezdi.\nČaršijskih priča o razlozima razlaza ima i previše, dve strane zasad o tome ne žele da pričaju, ali ipak ostaje mnogo pitanja koja su otvorena odlaskom skoro celog prošlosezonskog tima, i za klub sa Malog Kalemegdana, nesumnjivo, trenera koji je kreirao renesansu. Sva ona bi se, suštinski mogla svesti na jedno: šta sadrži „Plan B“ kluba i zašto se o očiglednoj rekonstrukciji ili restartu niko iz kluba pa ni Čović još uvek nije javno oglasio?\n„Zvezdaška javnost“, ma šta tačno ta novoskovana sintagma značila, sa nestrpljenjem očekuje makar osnovnu informaciju o, ako ne strateškim, ono o taktičkim planovima kluba u narednoj sezoni. Nije u pitanju samo popunjavanje rostera jer za tako nešto ima vremena, nisu očigledno u pitanju ni pare jer je prihod od prodaje igrača ovog leta, po tvrdnji Čovića, dva miliona dolara. U pitanju su ambicije, restart bi značio ulaganje u budućnost koje bi rezultate dalo tek za par sezona, ali po rečima Čovića da će klub još više sam sebi podizati lestvicu, tako nešto nije u planu. U svakom slučaju teško će se doseći priželjkivani budžet od 5,5 miliona evra, što se smatra donjom ivicom „konkurentnosti“ u Evroligi.\nZvezda trenutno u pogonu ima samo šest igrača, a to su Lazić, Dangubić, Bjelica, Simanić, Rakićević i Bolden, odlazak Kuzmića je navodno gotova priča. Nema sumnje da će dopuna uslediti iz FMP-a, Dobrić i Radanov su sigurne opcije, a možda još neko dobije „prekomandu“ i u tom slučaju bi dva-tri stranca zatvorila roster. Koliki bi bio domet potpuno novog tima, jer su od pomenutih samo trojica lane imali dovoljnu minutažu a uigravanje traži vreme, takođe je veliko pitanje. Planski minimum bi bilo zadržanje primata u ABA ligi koje znači i kontinuitet igranja Evrolige, ali i to neće biti lako.\ncrvena zvezda, dejan radonjic\n18. jula 2017. u 21.36


Hitna sjednica SZO zbog novog soja korone - Virus korona - Svijet\nFoto: Pixabay/geralt | Hitna sjednica SZO zbog novog soja korone\nTanjug 26.11.2021 07:31\nLONDON - Svjetska zdravstvena organizacija (SZO) će danas održati hitan sastanak o novom soju virusa korona otkrivenom u Africi, koji može imati povećan broj mutacija, prenio je britanski "Fajnenšel tajms".\nTulio de Oliveira, direktor Centra za reagovanje na epidemiju i za inovacije u Južnoafričkoj Republici, prenio je predstavnicima SZO svoju zabrinutost u vezi sa kovid varijantom B.1.1.529, za koju se strahuje da je najgora varijanta virusa korona identifikovana do sada.\nStručnjaci SZO će navodno razgovarati o tome da li novi soj treba definisati kao nešto što izaziva "zabrinutost" ili kao varijantu "od interesa”".\n"Ono što znamo je da ova varijanta ima veliki broj mutacija. A zabrinutost je da kada imate toliko mutacija, to može uticati na to kako se virus ponaša", izjavila je Van Kerkove.\nVirus korona Svjetska zdravstvena organizacija Novi soj\nEvropska komisija iznijela prijedloge o važenju kovid sertifikat\nPritvor direktoru i inspektorima bezbjednosti rudnika u kom je poginulo više od 50 ljudi\nU Britaniji identifikovana dva slučaja omikron soja virusa: "Pooštravamo mjere"


Uhapšen Dardan Molićaj i još nekoliko aktivista SDP\nLider Socijaldemokratske partije Dardan Molićaj, danas je uhapšen zajedno sa još nekoliko aktivista te stranke, prenosi Reporteri.\nReporteri, Kosovo online\nHapšenje Molićaja (Foto Reporteri)\nPrema navodima iz Socijaldemokratske partije, stranka je danas održala protest ispred zgrade u kojima se nalazi nekoliko ministarstava, kao znak protivljenja taksi od pet evra za registracionu nalepnicu, nakon sporazuma Ministarstva za infrastrukturu sa kompanijom "Auto kontrol Kosova".\n"Zašto se stavlja nalepnica od 5 evra? Da se formalizuje što je više moguće. Da primoraju svi da registruju svoje automobile. Nije bitno da li se to može učiniti besplatno ili za najviše 90 centi. Najveći problem je negde drugde. Ko ne registruje automobile? Oko 30 odsto onih koji ih poseduju. Zašto ih nisu registrovali? Jer nemaju. I nije slučajno, procenat neregistrovanja automobila odgovara procentu siromaštva na Kosovu", poručili su iz SDP tokom protesta.\nČlanovi SDP su tokom protesta na automobilima Ministarstva pravde ispisali sprejom "iznuda".\n03.12.2021 Nove anti-kovid mere od ponedeljka (724)\n03.12.2021 UNS: Srušena ploča na mestu otmice novinara Đura Slavuja i Ranka Perenića (269)\n03.12.2021 „Kada se ugase kamere, oni...“ (242)\n03.12.2021 Preispitati odluku o dodeli nagrade za „Najbolju praksu u primeni Zakona o upotrebi jezika“ (205)\n03.12.2021 OG: Dodeljeni grantovi ženama preduzetnicama u poljoprivredi (177)\nDecembar 2021 11 (65)


Vinča 1908-2008 : Nadlanu.com\nObjavljeno 28. okt 2008. / 11:33:39\nVelika i značajna izložba Vinča - praistorijska metropola, u organizaciji Filozofskog fakulteta Univerziteta u Beogradu, Narodnog muzeja u Beogradu, Muzeja grada Beograda i Galerije SANU, priređena povodom stogodišnjice arheoloških istraživanja, svečano je otvorena u Galeriji SANU u petak, 24. oktobra.\nOd vremena kada je Miloje M. Vasić, prvi srpski učeni arheolog, počeo iskopavanja na lokalitetu Vinča, pa do ove izložbe prošlo je 100 godina, ali i mnogo arheologa, njihovih saradnika, entuzijasta zaljubljenih u arheologiju, rada, znoja, sreće i zadovoljstva kod novih pronalazaka starih artefakta i nesreće zbog nerazumevanja sredine i okoline... Ali eto, trenutak je svečarski, izložba je tu pred nama i ostaje nam samo da uživamao u kulturi, običajima, tradiciji, verovanjima, načinu života vinčanske civilizacije.\nAutori izložbe, dr Dubravka Nikolić, Stevan Đuričić, dr Nenad Tasić, mr Jasna Vuković, Milorad Ignjatović i Damir Vlajnić uspeli su, na savršen i diskretan način, da spoje predstavu o svakodnevnom životu Vinče, ali i ceo arheološki proces koji traje jedan vek, kroz kombinaciju klasičnog predstavljanja i novih tehnologija. Tu su vinčanske rukotvorine, antropomorfne i zoomorfne figurice, ali i zagonetnii urezani znakovi, poznati kao "vinčansko pismo", kao i rekonstruisana neolitska kuća. Izložba pleni kako edukativnim tako i kulturološko-umetničkim karakterom, izazivajući i držeći pažnju, ma o kom segmentu da je reč.\nAkademik Nikola Tasić, potpredsednik SANU, biranim rečima, svečarskim, ali nadahnutim govorom u prepunoj galeriji SANU, otvorio je ovu značajnu, ali i u svakom drugom zanimljivu i interesantnu izložbu, kako za beogradsku publiku tako i za arheologe i naučnike. Vinča jeste praistorijska metropola i centar jedne stare kulture i civilizacije, i jednog naroda, ali je i svetska baština. Izložba traje do 5. novembra 2008. godine, a kada je vidite, shvatićete koliko je neophodno nastaviti rad i istraživanja na ovom lokalitetu. U tom smislu, mi čestitamo svima koji su do sada dali svoj doprinos, ali i apelujemo na državne institucije da pomognu novim generacijama arheologa, kako bi nas jednog dana obradovali novom izložbom, novim muzejom...


Direktor Federalne uprave za inspekcijske poslove Anis Ajdinović saopćio je da je promet putnika značajno smanjen i da je nakon sanitarne kontrole u šatorske prostore upućeno 25 osoba s prebivalištem u Federaciji BiH, kao i dvije osobe iz Republike Srpske, te jedna osoba iz Brčko Distrikta BiH.\nUkupno je 3.105 osoba, državljana BiH s prebivalištem u RS-u koji su u BiH ušli preko graničnih prijelaza na području FBiH i 312 osoba s prebivalištem na području Brčko Distrikta BiH. Potvrdio je da danas ističu mjere iz 544 rješenja o izolaciji koja su izdali federalni sanitarni inspektori, a do jučer je za ukupno 18.026 osoba istekao period obavezne izolacije u trajanju od 14 dana.\nTakođer, obavljeno je osam inspekcijskih i četiri kontrolna nadzora, te utvrđeno osam prekršaja, što podrazumijeva podnošenje osam prekršajnih naloga u iznosu od 11.500 KM.\nOd 15. marta do 14. aprila obavljeno je 212 inspekcijskih , te 171 kontrolni nadzor na benzinskim pumpama, apotekama i drugim prodajnim objektima.\nUtvrđeno je ukupno 219 prekršaja i izdato isto toliko prekršajnih naloga u iznosu od 339.450 KM.\nKod 171 subjekta nadzora nisu utvrđene nepravilnosti u poslovanju, odnosno, utvrđeno je da prijave građana nisu bile utemeljene, istakao je Ajdinović u današnjem saopćenju Federalne uprave za inspekcijske poslove.


Istraživanje: Uspehom u osnovnoj školi nezadovoljno 44 odsto ucenika\nViše od 40 odsto učenika od šestog do osmog razreda sebe smatra neuspešnom osobom, 13 odsto tvrdi da im ništa ne polazi za rukom, a 12 odsto kaže da nisu srećni, rezultat je istraživanja specijaliste pedagogije Slobodana Malušića objavljenog u listu "Danas".\nList u današnjem izdanju donosi rezultate istraživanja prema kojim od 800 djaka beogradskih osnovnih škola čak 44 odsto učenika nije zadovoljno uspehom u školi, skoro 17 odsto društvom u školi, a sedam procenata načinom života u porodici.\nNešto manje od trećine djaka imaju lične probleme koje ne mogu sami da reše, svaki peti ono što ih muči ne može da poveri svojim drugovima, a četvrtina ni svojim roditeljima, niti sa njima mogu otvoreno da razgovaraju, jer smatraju da im ne posvećuju dovoljno vremena.\n"Na pitanje da li to sredstvo koristite neko od tvojih drugova 5 odsto ispitanih djaka odgovara potvrdno. Sedam odsto učenika je reklo da su im ta sredstva nudili dileri, a jedan odsto priznao da ih već koristi", kazao je Malušić i dodao da je identično istraživanje o uzrocima koji mogu dovesti do bolesti zavisnosti sproveo 2004. godine kada su rezultati za nijansu bili povoljniji.\nDjaci koji su nezadovoljni sobom, svojim radom i uspesima, koji sebe smatraju nesrećnim, odbačenim od drugova i roditelja, koji nemaju dovoljno poverenja u bliske osobe, a imaju lične probleme koje ne mogu sadi da reše, vrlo pogodne i povodljive ličnosti razna iskušenja, pa i uzimanje droge i raznih opijata, naveo je Malušić.


TV Most - Stop progonu ćirilice\nStop progonu ćirilice\nIspred zgrade Ministarstva prosvete u Podgorici danas u podne najavljeno je održavanje protestnog skupa zbog progona ćirilice u Crnoj Gori, u organizaciji Demokratskog fronta, institucija kulture i nevladinih organizacija.\nDirektor Instituta za srpsku kulturu prof. dr Budimir Aleksić kaže da se progon ćirilice nastavlja ukazujući na slučaj indoktrinacije u školskom sistemu.\n- Osnovcima koji su ove godine zavredili diplomu "Luča" podeljen je zbornik radova sa pseudonaučnog skupa o "Dukljanskom knezu Vladimiru", koji je pun laži o Srbima, a koji je priredio akademik Dukljanske akademije nauka i umetnosti Sreten Perović. Knjiga je krcata falsifikatima i konstrukcijama, a u tekstovima se vređa srpski narod, brutalno falsifikuje istorija ovoga prostora - govori se da su stanovnici ovoga prostora etno-amalgam Ilira, Kelta, Tračana i navodno starosedelaca ovog prostora. Dakle, morbidne i monstruozne falsifikacije koje nemaju nikakve veze sa naukom - kazao je novinarima Aleksić.\nOn smatra neprimerenim da se učenicima u ovom uzrastu poklanjaju naučni zbornici.\n- To je još jedna potvrda da je crnogorski obrazovni sistem jedna ideološka radionica, kojom crnogorska vlast želi da stvori, kako je davno ministar Backović najavio, novoga Crnogorca, novoga čoveka, koji će biti po meri ove vlasti - poručio je Aleksić.


U FBiH nema potvrđenih slučajeva virusa, 253 osobe pod nadzorom - BIGportal.ba\n5 Marta, 2020 5 Marta, 2020 030\nNa području Federacije BiH (FBiH) do sada nije registrovan nijedan slučaj virusa korona (Covid-19), a trenutno su 253 osobe pod zdravstvenim, odnosno epidemiološkim nadzorom iz predostrožnosti, saopšteno je iz federalnog Ministarstva zdravlja.\nU saopštenju se precizira da epidemiološki nadzor znači obavezno svakodnevno javljanje nadležnoj epidemiološkoj službi i samoizolacija kod kuće u periodu od 14 dana.\nIz Ministarstva zdravstva napominju da pojava prvih potvrđenih slučajeva bolesti izazvane novim virusom korona na području BiH nije neočekivana, te se u narednom periodu može očekivati još slučajeva u BiH.\nVeć duže od mjesec dana se na području FBiH kroz krizne štabove Federalnog i kantonalnih ministarstava zdravstva, u saradnji sa zdravstvenim ustanovama, intenzivno sprovode potrebne aktivnosti i preduzimaju mjere pojačanog epidemiološkog nadzora na graničnim prelazima, ali i u FBiH radi ranog otkrivanja slučajeva oboljenja.\nAktivno se prati situacija, epidemiološke službe su u stalnom kontaktu i na terenu s ciljem sprovođenja ovih mjera.\nOd velike je važnosti da se svi građani ponašaju odgovorno i pridržavaju najefikasnijih mjera kojima mogu zaštiti sebe i druge od respiratornih infekcija, uključujući novi virus korona.\nFederalno Ministarstvo zdravstva preporučuje često pranje ruku sapunom i vodom (najmanje 20 sekundi) ili sredstvima za čišćenje ruku na bazi alkohola (minimum 69 odsto).\nPotrebno je držati distancu od najmanje jedan metar između ljudi, posebno onih koji kašlju i kišu.\nFederalno Ministarstvo zdravlja pozvalo je građane da prate preporuke koje izdaju nadležne zdravstvene ustanove na području Federacije BiH.\nOsobe sa povišenom tjelesnom temperaturom, koje kašlju i otežano dišu, a u posljednjih 14 dana boravile su u Kini, Italiji, Južnoj Koreji ili Iranu ili su bili u bliskom kontaktu sa oboljelima treba da se telefonom obrate kantonalnom Zavodu za javno zdravstvo kako bi dobili dalje instrukcije.\nIz Ministarstva zdravlja FBiH pozvali su medije da odgovorno izvještavaju o novom virusu korona i da u skladu sa mogućnostima na svim svojim platformama što češće objavljuju mjere lične prevencije.


Nacionalni tim u septembru ne zavisi od Evrolige - CdM\nNacionalni tim u septembru ne zavisi od Evrolige\nSvi crnogorski igrači koji će u sezoni pred nama igrati u Evroligi su članovi Budućnost Volija.\nTo znači da je crnogorska reprezentacija minimalno opterećena sukobom na relaciji FIBA Evroliga, pred drugu fazu kvalifikacija za Mundobasket.\nProšle sezone u Evroligi igrali su naši Marko Todorović u Himkiju (blizu ugovora sa španskim Huventudom), Bojan Dubljević u Valensiji (nastupaće u Evrokupu u novoj sezoni), Dino Radončić u Real Madridu (pozajmljen Burgosu), Milko Bjelica i Tejlor Ročesti (karijeru nastavljaju u Aziji).\nBudućnost Voli je pristala da za dva prva kvalifikaciona meča za Mundobasket pusti reprezentativce da se pripremaju sa nacionalnim timovima kako Crnogorce (Petar Popović, Milić Starovlah, Suad Šehović, Filip Barović, Nikola Ivanović) tako i Edvina Džeksona u Francusku.\n“Imamo odlične odnose i komunikaciju sa selektorom Crne Gore Zvezdanom Mitrovićem. Za naredne ,,prozore” kvalifikacija za Mundobasket ćemo razmišljati kad za to dođe vrijeme”, rekao je trener Budućnost Volija Aleksandar Džikić.\nCrna Gora se tako našla u boljoj poziciji u odnosu na direktne rivale u kvalifikacijama za Mundobasket, poput Turske, Slovenije i Letonije, čiji brojni evroligaški igrači neće moći da igraju za reprezentaciju.\nTagoviKSCG Zvezdan Mitrović\n1 Komentar na "Nacionalni tim u septembru ne zavisi od Evrolige"


U SUSRET ŽREBU Ozbiljna pretnja: Federer prvi stoji na Novakovom putu\nNaš teniser Novak Đoković i zvanično je drugi nosilac na Otvorenom prvenstvu Australije, dok je Britanac Endi Marej prvi put u svojoj karijeri prvi nosilac na nekom Grend slem turniru.\nOrganizatori Australijan opena objavili su u četvrtak listu nosilaca za prvi Grend slem sezone. Španac Rafael Nadal nalazi se na devetom mestu, dok je četvorostruki šampion Rodžer Federer tek 17. nosilac, što znači da bi već u trećem kolu mogao da se sastane sa Marejom ili Đokovićem. Švajcarac nije igrao takmičarski tenis još od Vimbldona prošle godine.\nMeđu nosiocima se nalazi još jedan reprezentativac Srbije – Viktor Troicki, koji se nalazi na 29. mestu.\nŽreb će se održati u petak, 13. januara, a prvi mečevi prvog kola igraju se u noći između nedelje i ponedeljka po centralnoevropskom vremenu.\nLista nosilaca za Australijan open 2017. u muškom singlu:\n1. Endi Marej (Britanija)\n12. Žo-Vilfrid Conga (Francuska)\n13. Roberto Bautista Agut (Španija)\n14. Nik Kirjos (Australija)\n16. Luka Puij (Francuska)\n17. Rodžer Federer (Švajcarska)\n18. Rišar Gaske (Francuska)\n19. Džon Izner (SAD)\n20. Ivo Karlović (Hrvatska)\n21. David Ferer (Španija)\n22. Pablo Kuevas (Urugvaj)\n23. Džek Sok (SAD)\n24. Aleksander Zverev (Nemačka)\n25. Žil Simon (Francuska)\n26. Albert Ramos-Vinolas (Španija)\n27. Bernard Tomić (Australija)\n28. Felisijano Lopes (Španija)\n29. Viktor Troicki (Srbija)\n30. Pablo Careno Busta (Španija)\n31. Sam Kveri (SAD)\n32. Filip Kolšrajber (Nemačka)


Vesna ima priliku da posle više od 20 godina stane na noge, ali za to joj je potrebna pomoć. Potrebno je poslati još oko 2.500 SMS poruka sa sadržajem 939 na 3030, kako bi se sakupilo 70 odsto od potrebne sume od 4,5 miliona dinara za elektronske proteze.\n- Ne gubim nadu da će novac biti sakupljen, ali sam i realna, jer ima samo još četiri dana za tako nešto. Shvatam situaciju, mnogima je potrebna pomoć, ali apelujem, ako je ikako moguće da stigne potreban broj poruka, jer u suprotnom, prilikom sledećeg razgovora sa firmom koja je zadužena za proteze, pretpostavljam da će uslovi biti još teži - kaže ona.\nOva Vranjanka je tokom bombardovanja kasarne u gradu, telom štitila svoju bebu. Geleri su završili u njenom telu, a u posleratnim godinama, od komplikacija nastalih tokom ranjavanja, amputirane su joj obe noge.\nUplatom sa vašeg PejPal naloga putem linka: PayPal\nVranje NATO bombardovanje Humanitarna akcija Vesna Stojković proteze


Prosvećeno poverenje: ispitivanje poverenja i nepoverenja u upravljanje društvom – uslovi, efekti i poboljšanja | INSTITUT ZA FILOZOFIJU I DRUŠTVENU TEORIJU | Univerzitet u Beogradu\nProsvećeno poverenje: ispitivanje poverenja i nepoverenja u upravljanje društvom – uslovi, efekti i poboljšanja\nNosilac projekta: Universitaet Siegen\nVreme trajanja projekta: februar 2020. – januar 2024\nKoordinatorka projekta ispred IFDT: Jelena Vasiljević\nProjektni tim: Irena Fiket, Gazela Pudar Draško, Zoran Pavlović (Filozofski Fakultet), Jelena Ćeriman, Sara Nikolić, Ana Đorđević\nEnTrust će pružiti nove uvide u poverenje u upravljanje društvom i mere podrške održivim i demokratskim društvima u Evropi. Projekat ima pet opštih ciljeva:\nRazvoj multidisciplinarnog teorijskog okvira za razumevanje dinamičkog odnosa poverenja i nepoverenja u cilju promovisanja novih oblika prosvećenog poverenja u demokratsko upravljanje društvom;\nGenerisanje sveobuhvatnog empirijskog skupa podataka zasnovanog na mešovitim metodama, koji će se koristiti u cilju merenja kako se poverenje i nepoverenje spram aktera uključenih u upravljanje društvom na lokalnom, nacionalnom i evropskom nivou konstruišu na nivou pojedinaca, na mezo- i makro-nivoima;\nSistematsko upoređivanje i mapiranje poverenja i nepoverenja u različitim evropskim zemljama kako bi se razumeli oblici poverenja i nepoverenja koji su specifični za određeni kontekst, kao i njihovi uzroci i posledice;\nRazvoj uzora i najboljih praksi koji omogućuju promovisanje prosvećenog poverenja; i\nAktivno korišćenje rezultata istraživanja, njihova diseminacija i komunikacione aktivnosti kako bi se ostvario najveći mogući uticaj ovih rezultata.\nEnTrust se sastoji od interdisciplinarnog i dobro integrisanog konzorcijuma sedam istraživačkih timova iz Češke, Danske, Nemačke, Grčke, Italije, Poljske i Srbije, koji su stručni u oblastima sociologije, psihologije, političkih nauka, studijama medija i komunikacije, kao i jednog predstavnika civilnog sektora koji je aktivan na nivou Evropske Unije. Naš plan rada će generisati nove teorijske i empirijske uvide ostvarene na osnovu međuprožimajućih metoda, uključujući dubinske intervjue i fokus grupe sa građanima i akterima društvenog upravljanja, analize sadržaja na internetu i društvenim mrežama, kao i reprezentativno anketiranje stanovništva i razne eksperimente. Istraživanje će koristiti inovativne instrumente za obezbeđivanje visokog nivoa diseminacije, korišćenja rezultata i njihovog komuniciranja. Naš cilj je da pružimo konkretne i ostvarive preporuke za poboljšanje odnosa poverenja kreatorima politika, akterima civilnog društva i naučnoj zajednici.\nNaši glavni ciljevi su da produbimo razumevanje dinamike poverenja i nepoverenja u društveno upravljanje i da uspostavimo osnovu za uključivanje građana i aktera društvenog upravljanja u aktivnosti poboljšanja. Ova dvostruka ambicija se diferencira u različite konkretne ciljeve posvećene unapređenju znanja i kapaciteta za delanje:\nA. Razvoj interdisciplinarnog i višedimenzionalnog teorijskog okvira za razumevanje dinamičkog odnosa između poverenja i nepoverenja u demokratsko društveno upravljanje:\nOvo se postiže upotrebom međusobno komplementarnih doprinosa sociologije, političkih nauka, psihologije, etike i filozofije. Razmotrićemo postojeće definicije, teorije i empirijske podatke o poverenju i nepoverenju, i na taj način ćemo ostvariti nove uvide u analitičke, empirijske i normativne osnove na kojima se temelji njihov međuodnos u evropskom kontekstu. Na taj način će se uspostaviti čvrsta osnova za buduće teorijsko i empirijsko istraživanje „prosvećenog poverenja“ i za formulisanje jednog novog narativa koji osnažuje poverenje u evropsko društveno upravljanje.\nB. Prezentovanje sveobuhvatnog skupa podataka koji meri poverenje i nepoverenje u društveno upravljanje na nivou pojedinca, mezo- i makro nivou i u odnosu na različite aktere upravljanja:\nPrikupljaćemo sistematske empirijske podatke na nivou individualnih građana i organizacija, kao i iz masovnih medija i javnih sfera u različitim evropskim zemljama. Istovremeno ćemo prikupljati sistematske empirijske podatke o različitim objektima poverenja i nepoverenja (tj. kreatorima politika, stručnjacima, finansijskim institucijama) na različitim nivoima upravljanja (lokalnim, nacionalnim, EU). U tu svrhu ćemo koristiti komplementarne metodološke pristupe koji nam omogućavaju da generišemo neophodne skupove podataka i iskoristimo uvide različitih disciplina.\nC. Mapiranje različitih kultura poverenja i nepoverenja i njihov razvoj i međuprožimanje tokom vremena:\nOmogućićemo bolje razumevanje uzroka, međuodnosa i dinamike poverenja i nepoverenja u društveno upravljanje u specifičnim nacionalnim kontekstima i na evropskom nivou. Ovo uključuje rasvetljavanje različitih konstelacija i trendova poverenja i nepoverenja tokom vremena i identifikovanje kritičnih tačaka i scenarija koji mogu uticati na dobro funkcionisanje demokratije i efikasno društveno upravljanje. U tom cilju, koristićemo jedan rigorozni komparativni plan istraživanja koji je u stanju da obuhvati različita lokalna i nacionalna iskustva i kontekste u različitim zemljama (Češka, Danska, Nemačka, Grčka, Italija, Poljska i Srbija) i na na nivou EU.\nD. Identifikovanje i razvoj najboljih praksi izgradnje poverenja i prevazilaženja nepoverenja: Identifikovaćemo najbolje prakse izgradnje poverenja i prevazilaženja nepoverenja i formulisaćemo nove uzore – tako što ćemo, na primer, dati određene sugestije o tome kako suzbijati dezinformacija, pružiti detaljne uvide u nove i alternativne demokratske građanske pokrete i prakse participacije u internetskim debatnim forumima, i razviti module za obuku instruktora za kreatore politika. Na osnovu najboljih praksi i uzora, formulisaćemo preporuke koje su zasnovane na dokazima i praktično orijentisane i koje omogućavaju kreatorima politika, državnim vlastima, akterima civilnog društva i drugim relevantnim akterima da poboljšaju postojeće inicijative i prakse.\nE. Rad na diseminaciji, korišćenju i komuniciranju rezultata projekta kako bi se ostvario najširi mogući uvid u rezultate projekta i kako bi se pomoglo građanima i akterima društvenog upravljanja u ostvarenju funkcionalne demokratije:\nNaš cilj je diseminacija i iskorišćavanje naših rezultata i uvida, kao i komunikacija i deliberacija sa različitim ciljnim grupama, naime sa kreatorima politika, stručnjacima i civilnim društvom, širom javnošću, kao i naučnom zajednicom. U tu svrhu formulisaćemo konkretne i primenjive preporuke i instrumente koji uvećavaju znanje i delotvornost različitih aktera.\nPlan rada – Radni paketi, proizvodi\nIstraživački rad je organizovan u sedam radnih paketa (RP-a) koji se fokusiraju na dimenzije i komponente poverenja i nepoverenja u društveno upravljanje.\nRP1: Teorijske i normativne osnove poverenja / nepoverenja\nRazvoj konceptualnog i teorijskog modela „prosvećenog poverenja“ koji identifikuje analitičke i normativne dimenzije poverenja i nepoverenja u društveno upravljanje u evropskom kontekstu, koristeći uvide iz sociologije, političkih nauka, psihologije, etike i filozofije.\nRazvoj integrisanog prikaza prethodnih istraživanja i dostupnih empirijskih podataka o determinantama i posledicama odnosa poverenja i nepoverenja u društveno upravljanje koji specifikuje kritične tačke i scenarija.\nIzrada smernica za istraživački rad u pogledu etike i odgovornog istraživanja.\nRP2: Poverenje i nepoverenje na nivou lokalnih javnih politika\nPrikupljanje uporednih podataka u različitim državama o mehanizmima izgradnje poverenja i nepoverenja pri sprovođenju javnih politika na lokalnom nivou.\nProdubljivanje znanja o lokalnim procesima izgradnje poverenja i nepoverenja u kontekstu: a) sistema socijalne zaštite i kreiranja politike; b) posebnih nacionalnih kultura poverenja i nepoverenja zasnovanih na institucionalizovanim kolektivnim normama i vrednostima među birokratama na lokalnom nivou i građanima koji su korisnici socijalnih davanja ili usluga c) direktne interakcije između birokrata na lokalnom nivou i građana.\nSticanje novog znanja o procesima izgradnje poverenja i nepoverenja u sferi podrške socijalno ugroženim grupama.\nFormulisanje lekcija u vezi sa izgradnjom poverenja na nivou sprovođenja javnih politika.\nRP3: Uloga demokratskih društvenih pokreta u formiranju poverenja i nepoverenja\nPrikupljanje podataka o ulozi i značaju novih demokratskih društvenih pokreta u izgradnji i reprodukovanju poverenja i nepoverenja među aktivnim građanima.\nBolje razumevanje pitanja da li ti pokreti promovišu alternativne vizije Evrope i alternativne načine (ponovne) izgradnje poverenja u njene institucije.\nSticanje uvida u načine na koji ovi novi pokreti osporavaju i / ili promovišu naučnu ekspertizu i kako doprinose vraćanju poverenja u nauku.\nRP4: Uloga medija u izgradnji poverenja / nepoverenja: informacije ili polarizacija?\nUspostavljanje odnosa između poverenja u novinarstvo, pouzdanosti vesti i poverenja / nepoverenja u društveno upravljanje i nauku u okviru različitih međusobno povezanih medijskih platformi: tradicionalno medijsko izveštavanje, internet (društvene mreže) i alternativni izvori vesti.\nGenerisanje skupa podataka za pojedinačne slučajeve o neslaganjima unutar javnosti o tome da li akteri političkog i ekonomskog upravljanja i naučna ekspertiza zavređuju poverenje, kroz analizu različitih medija i zemalja.\nRazumevanje uloge medijskog izveštavanja i novinarstva kao kreatora „prosvećenog poverenja“.\nRazvijanje kontra-strategija protiv širenja dezinformacija i lažnih vesti.\nRP5: Razvojno-psihološki uvid u poverenje / nepoverenje\nRazvoj analitičkog modela koji demonstrira kako pojedinci u različitim životnim fazama konstruišu svoje konceptualizacije poverenja i nepoverenja.\nIdentifikovanje uloge specifičnih svakodnevnih iskustava u kontekstima bliskih odnosa (npr. u porodicama, školama, vršnjačkim grupama) koje koriste deca, adolescenti i odrasli kako bi konstruisali svoja očekivanja poverenja ili nepoverenja u distanciranije političke institucije i državne vlasti.\nPredstavljanje analitičkih rezultata istraživanja aspekata upravljanja koji uvećavaju i smanjuju njegovu percipiranu legitimnost, kao i istraživanja razvojnih promena u pogledu relativnog značaja tih aspekata.\nRP6: Ocenjivanje poverenja i nepoverenja građana u društveno upravljanje: oblici, determinante, efekti i poboljšanja\nPredlaganje novih i nijansiranih operacionalizacija različitih oblika poverenja i nepoverenja i stvaranje sveobuhvatnog skupa podataka iz reprezentativnog uzorka građana u sedam zemalja;\nIdentifikovanje faktora na nivou pojedinaca, kao i njihove interakcije sa kontekstualnim faktorima, koji mogu uticati na poverenje i nepoverenje u društveno upravljanje;\nIstraživanje efekata političkog poverenja i nepoverenja na političko ponašanje i njihovih ideoloških efekata na uspon levičarskih / desničarskih ekstremističkih / radikalnih i anti-establišmentskih partija;\nIdentifikovanje uticaja deliberativnih foruma koji omogućavaju direktne interakcije građana i političkih predstavnika na izgradnju i ukazivanje poverenja / nepoverenja.\nRP7: Civilizovanje poverenja / nepoverenja: uzori i preporuke\nProširivanje teorijskog okvira odnosa između poverenja i nepoverenja u društveno upravljanje putem prikupljanja podataka i analizu prakse kreiranja politika na nivou EU kroz angažovanje evropskih državnih vlasti i mreža EU organizacija civilnog društva.\nDoprinošenje evidentiranju najboljih praksi u izgradnji poverenja i prevazilaženja nepoverenja kroz analizu evolucije mehanizama upravljanja i reakcija civilnog društva.\nFormulisanje konkretnih predloga i alata za prevazilaženje prepreka razvoju „prosvećenog poverenja“, kroz istovremenu interakciju sa organizacijama civilnog društva i društvenim pokretima, i kreatorima politika na nivou EU.\nRP8: Diseminacija, eksploatacija i komuniciranje rezultata istraživanja\nOmogućavanje efikasne diseminacije rezultata istraživanja u sferi politike i prilagođavanja rezultata u svrhe korišćenja u kreiranju politika, kroz podučavanje kreatora politika, razvijanje preporuka za kreiranje politika i uključivanje u dijalog o politikama sa relevantnim akterima i zvaničnicima.\nObezbeđivanje efikasne diseminacije rezultata istraživanja unutar naučne zajednice i u segmentima javnosti zainteresovanim za nauku.\nUključivanje u proaktivne aktivnosti komuniciranja rezultata istraživanja kako bi se proaktivno promovisali i širili rezultati projekta na način koji je pristupačan širokoj publici.\nObezbeđivanje da se projektni zadaci, specifični ciljevi i rezultati realizuju na vreme i u skladu sa budžetom.\nOsiguravanje efikasne komunikacije unutar konzorcijuma i sa Evropskom komisijom.\nPodnošenje periodičnih i završnih tehničkih i finansijskih izveštaja.\nUočavanje svih potencijalnih sukoba i njihovo momentalno i adekvatno prevazilaženje.\nViše informacija o projektu: https://entrust-project.eu\nObjavljeno u Projekti, VESTI